Ҳайратомуз кашфиёт: Викинглар ислом дини таъсирида бўлганига исбот топилди\nЖаҳон 22:00 / 12.10.2017 31660\nШвециялик археологлар 10-асрга мансуб викинглар қабрларида Аллоҳга ҳамду-санолар битилган мато бўлакларини аниқлашди. Олимларнинг айтишича, бу топилма викингларнинг ислом билан яқинлигини кўрсатувчи "ақлбовар қилмас кашфиёт"дир, деб ёзмоқда The Independent нашри.\nОлиманинг айтишича, бу ёзувлар мусулмон дунёсидан ғарбда топилгани "ҳайратомуздир". Унинг таъкидлашича, қадимий скандинавлар исломнинг ўлимдан кейин жаннатда абадий ҳаёт ҳақидаги ғоялари таъсирида бўлганлар.\nЯна бир қизиқ ҳолат шу бўлдики, "Аллоҳ" сўзи аксича ёзилган. Тахмин қилинишича, бу ёзувларни чапдан ўнгга ўқий олиш мақсадида қилинган.\n"Қуръонда жаннатийлар шойидан тикилган кийимларда юришлари ёзилган. Бу эса викинглар қабрларида ёзувлар билан бирга шойи матосининг борлигини тушунтириши мумкин. Бу мато ҳам эркаклар, ҳам аёллар қабрларида бирдек тарқалган", деб айтмоқда олима.


💊DIABETON MR tabletkalari 60mg N60 Toshkent aptekalarida narxlari, dori haqida malumot, qollanishi va analoglari Apteka.uz saytida\nATX kodi: - A10BB09\nO'zbekiston Sog'liqni Saqlash Vazirligi tomonidan 11.12.2015 da DV/X 01179/12/15 registratsion raqami bilan ro'yxatdan o'tgan\nАжралиб чиқиши модификацияланган таблеткалар\nАжралиб чиқиши модификацияланган ҳар бир таблетка таркибида 60 мг гликлазид сақлайди.\nБошқа ингредиентлар қуйидагилардир: лактоза моногидрати, мальтодекстрин, гипромеллоза, магний стеарати, сувсиз коллоид кремний диоксиди.\nГликлазид – перорал қабул қилиш учун сульфонилмочевина гуруҳига мансуб бўлган гипогликемик диабетга қарши фаол модда бўлиб, бошқа шунга ўхшаш бирикмалардан N ни ичига олган эндициклик боғга эга бўлган гетероциклик халқа билан фарқланади.\nГликлазид Лангерганс оролчаларидаги β-ҳужайралар томонидан инсулинни секрециясини рағбатлантириб, глюкозанинг даражасини пасайтиради. Инсулин даражасини ошиши ва овқатлангандан кейин С-пептид секрецияси икки йил даволангандан сўнг сақланиб қолади.\nУшбу метаболик хусусиятлардан ташқари, гликлазид гемоваскуляр хусусиятларга эга.\nТаблеткалар 30 ёки 60 таблеткадан қадоқланган блистер ўрамларда етказиб берилади.\nИнсулин ажралиб чиқишига таъсири:\nДиабетнинг 2-типда гликлазид глюкозани тушишига жавобан инсулин секрециясининг биринчи авж олишини тиклайди ва инсулин секрециясининг иккинчи фазасини оширади. Овқат истеъмол қилиш ёки глюкоза билан қўзғатилган рағбатлантиришга жавобан инсулин жавоб секрециясини сезиларли кучайиши кузатилади.\nГликлазид диабет асоратлари билан боғлиқ бўлиши мумкин бўлган қуйидаги иккита механизм ёрдамида микротромбозни қисқартиради:\n· тромбоцитларни (бета-тромбоглобулин, В2 тромбооксан) фаоллаштириш маркерлари қисқаргани ҳолда тромбоциларнинг агрегациясини ва адгезиясини қисман сусайтирилиши;\n· плазминоген тўқима активаторининг фаоллиги ошгани ҳолда томирлар эндотелийсининг фибринолитик фаоллигига таъсир кўрсатилиши.\nПлазмада модданинг даражаси дастлабки 6 соат мобайнида босқичма-босқич кўпайиб боради ва юборилганидан сўнг олтинчидан ўн иккинчи соатгача сақланиб қоладиган қийматга етади.\nБунда пациентлар орасида паст ўзгарувчанлик (вариабеллик) қайд этилади.\nГликлазид тўлиқ сўрилади. Овқат истеъмол қилиш сўрилиш тезлиги ёки даражасига таъсир кўрсатмайди.\nПлазма оқсиллари билан боғланиши тахминан 95% ни ташкил этади. Тақсимлаш ҳажми тахминан 30 литрни ташкил этади.\nАжралиб чиқиши модификацияланган 60 мг ли ДИАБЕТОН MR таблетка кунига бир марта қабул қилинганидан сўнг гликлазиднинг плазмадаги самарали концентрацияси 24 соат давомида сақланиб туради.\nГликлазид асосан жигарда метаболизмга учрайди ва организмдан сийдик билан чиқарилади; 1% дан камроғи ўзгармаган ҳолда сийдик билан чиқарилади. Плазмада фаол метаболитлар аниқланмаган.\nГликлазиднинг ярим чиқарилиш даври 12 ва 20 соат оралиғида бўлади.\n120 мг гача юборилган доза ва вақт давомида концентрациянинг эгри чизиғи остидаги майдони ўртасида бир текис нисбат кузатилади.\nПопуляциянинг қолган тоифалари\nКекса ёшдаги пациентларда фармакокинетик кўрсаткичларнинг клиник жиҳатдан муҳим ўзгаришлари кузатилмаган.\nДИАБЕТОН MR 60 мг ажралиб чиқиши модификацияланган таблеткаларни қабул қилишдан аввал, шифокор билан муҳокама қилиб олинг.\nҚонда қанд миқдорининг талаб қилинадиган даражасига эришиш учун шифокор томонидан белгиланган даволаш режасига риоя қилинг. Бу таблеткаларни мунтазам равишда қабул қилишдан ташқари парҳезга риоя қилиш, жисмоний машқлар билан шуғулланиш ва зарур бўлганда тана вазнини камайтириш кераклигини билдиради.\nГликлазид билан даволашда қонда (ва эҳтимол сийдикда) қанд миқдорининг, шунингдек глюкоза билан бириккан гемоглобин (HbA1c) миқдорини доимий мониторингини ўтказиш зарур.\nДаволашнинг дастлабки бир нечта ҳафтасида қонда қанд миқдорини пасайишининг (гипогликемия) юқори хавфи кузатилиши мумкин. Шунинг учун синчковлик билан тиббий кузатувни амалга ошириш зарур бўлади.\nҚонда қанд миқдорини пасайиши (гипогликемия) қуйидаги ҳолатларда кузатилиши мумкин:\n- номунтазам равишда овқатланишда ёки таом қабул қилиш вақти ўтказиб юборилганда, рўза тутилганда;\n- тўйиб овқатланмаганда;\n- овқатланиш рациони ўзгарганида;\n- углеводларни истеъмол қилиш тегишли равишда ўсмагани ҳолда жисмоний фаоллик ошганида;\n- айниқса таом қабул қилиш вақти ўтказиб юбориш билан биргаликда алкоголь истеъмол қилинганида;\n- бошқа препаратлар ёки табиий дори воситаларини бир вақтда қабул қилинганида;\n- гликлазиднинг юқори дозаси қабул қилинганида;\n- гормонлар томонидан индукция қилинган маълум бир бузилишлар (қалқонсимон без, гипофиз ёки буйрак усти бези пўсти томонидан функционал бузилишлар) мавжуд бўлганида;\n- буйрак ёки жигар функциясини сусайишида.\nҚонда қанд миқдори паст бўлганида қуйидаги симптомлар: бош оғриғи, кучли очлик, кўнгил айниши, қусиш, чарчоқ, уйқуни бузилиши, безовталик, тажовузкорлик, диққатни бузилиши, огоҳлик ва ташқи таъсирларга жавоб қайтаришнинг пасайиши, депрессия, онг чалкашиши, нутқ ёки кўриш фаолиятини бузилишлари, тремор, сенсор бузилишлар, бош айланиши ва ожизлик ҳисси кузатилиши мумкин.\nШунингдек қуйидаги белгилар ва симптомлар: терлаш, терининг ёпишқоқлиги, безовталик, юрак уришини тезлашиши ёки доимий эмаслиги, юқори қон босими, кўкракда қўшни соҳаларга тарқалиши мумкин бўлган бехосдан кучлиоғриқни (стенокардия) пайдо бўлиши юз бериши мумкин.\nАгар қонда қанд миқдорини пасайиши давом этса, Сизда онгни кучли чалкашиши (делирий), тиришишлар, ўзини назорат қилишни йўқолиши ривожланиши мумкин, Сизда юза нафас олиш кузатилиши, юрак уриши эса секинлашиши мумкин, Сиз ҳушингизни йўқотишингиз мумкин.\nКўпчилик ҳолларда қонда қанд миқдорини паст даражада бўлиши симптомлари ҳар қандай шаклдаги қандни, масалан глюкоза таблеткалари, қанд бўлаги, ширин шарбат ёки чой истеъмол қилинганидан сўнг тезда ўтиб кетади.\nШунинг учун доимо ўзингиз билан ҳар қандай шаклдаги қандни (глюкоза таблеткалари, қанд бўлаги) олиб юришингиз керак. Шуни ёдда тутиш керакки, қанд ўрнини босувчи сунъий моддалар керакли самара бермайди. Агар қанд истеъмол қилганингиздан сўнг симптомлар ўтиб кетмаса ёки яна такрорланса, шифокорга ёки яқин орадаги касалхонага мурожаат қилинг.\nҚонда қанд даражасини паст бўлиши симптомлари бўлмаслиги, яққол сезилмаслиги ёки жуда секин ривожланиши мумкин. Бундан ташқари, Сиз қонда қанд даражаси пасайиб кетганлигини ўз вақтида ҳис этмаслигингиз мумкин. Бу ҳолат маълум препаратларни (масалан, марказий нерв тизимига таъсир этувчи препаратлар ва бета-блокаторларни) қабул қилувчи кекса пациентларда юзага келиши мумкин. Стресс вазиятларида (бахтсиз ҳодисада, жарроҳлик операциясида, юқори ҳароратда ва бошқаларда) шифокорингиз Сизни вақтинча инсулин терапиясига ўтказиши мумкин.\nАгар Сиз шифокор томонидан белгиланган даволаш режасини бажармаган бўлсангиз, агар Сиз тешик далачой (Hypericum perforatum) препаратларини қабул қилаётган бўлсангиз ёки алоҳида стресс ҳолатларида, гликлазид қонда қанд миқдорини ҳали етарлича пасайтирмаган ҳолатларда қонда қанд миқдори даражаси юқорилиги (гипергликемия) симптомлари юзага келиши мумкин. Уларга чанқоқ, тез-тез сийиш, оғизни қуриши, терини қуриши ва қичишиши, тери инфекциялари ва иш қобилиятини сусайиши мисол бўла олади.\nУшбу симптомлар пайдо бўлганида, шифокор ёки фармацевтга мурожаат этиш керак.\nГликлазидни фторхинолонлар гуруҳига мансуб антибиотиклар билан бир вақтда буюрилганда, айниқса кексаларда қонда глюкозанинг даражасини бузилишлари (қонда қанд даражасини ошиши ёки пасайиши) юзага келиши мумкин. Бундай ҳолларда шифокор қонда глюкоза даражасини қандай назорат қилиш муҳимлиги ҳақида огоҳлантиради.\nАгар сизда глюкозо-6-фосфат дегидрогеназанинг (Г6ФД) ирсий танқислиги (эритроцитлар аномалияси) мавжудлиги ҳақида оилавий тарихи бўлса ёки сизга бу ҳақида маълум бўлса, сизда гемоглобин миқдори даражаси пасайиши ва қизил қон ҳужайралари парчаланиши (гемолитик анемия) хавфи бўлиши мумкин. Ушбу дори препаратини қабул қилишдан олдин шифокорга мурожаат қилинг.\nПорфирия (ирсий генетик касаллик, бунда организмда порфиринлар ёки улардан олдингиларининг тупланиши) га чалинган беморларда баъзи бир сульфонилмочевина препаратларини кабул килганда уткир порфирия холатлари учраган\nДИАБЕТОН MR 60 мг ажралиб чиқиши модификацияланган таблеткаларни маълумотлар мавжуд бўлмаганлиги сабабли, болаларга бериш тавсия этилмайди.\nДИАБЕТОН MR 60 мг ажралиб чиқиши модификацияланган таблеткаларнинг овқат ва ичимликлар билан қўлланилиши\nДИАБЕТОН MR 60 мг ажралиб чиқиши модификацияланган таблеткаларни овқат ва алкоголсиз ичимликлар билан бирга қабул қилиш мумкин.\nАлкоголни истеъмол қилиш тавсия этилмайди, чунки у диабетни бошқаришга олдиндан айтиб бўлмайдиган тарзда таъсир кўрсатиши мумкин.\nҲомиладорлик ва эмизишда\nДИАБЕТОН MR 60 мг ажралиб чиқиши модификацияланган таблеткаларни ҳомиладорлик даврида қўллаш тавсия этилмайди. Агар сиз ҳомиладор бўлсангиз, ўзингизни ҳомиладор деб ўйласангиз ёки ҳомиладорликни режалаштираётган бўлсангиз, мазкур препаратни қабул қилишдан аввал шифокор билан маслаҳатлашинг.\nДИАБЕТОН MR 60 мг ажралиб чиқиши модификацияланган таблеткаларни эмизиш даврида қабул қилиш мумкин эмас.\nТранспорт воситасини бошқариш ёки машина ускуналар билан ишлаш\nҚонда қанд миқдори кучли даражада тушиб кетганида (гипогликемияда) ёки кучли даражада ошиб кетганида (гипергликемияда) ёки у келтириб чиқарадиган кўриш билан боғлиқ муаммолар пайдо бўлганида диққатни жамлаш ёки ташқи таъсирларга жавоб бериш қобилияти бузилиши мумкин. Мазкур ҳолатда сиз ўзингиз ёки атрофдагиларга (масалан, автомобилни ёки машина ускуналарини бошқаришда) хавф туғдиришингиз мумкин. Агар сизда қуйидаги ҳолатлар:\n- қонда қанд миқдори тез-тез тушиб кетиши ҳолатлари (гипогликемия) рўй берса;\n- қонда қанд миқдори тушиб кетишини (гипогликемияни) огоҳлантирувчи сигналлар кам кузатилса ёки умуман кузатилмаса,\nўз шифокорингиздан автомобилни бошқариш мумкинлиги ҳақида сўраб билиб олинг.\nДИАБЕТОН MR 60 мг ажралиб чиқиши модификацияланган таблеткалар лактоза сақлайди.\nАгар шифокор Сизга қандларнинг айрим турларини ўзлаштираолмаслик ҳолати ҳақида айтган бўлса, ушбу препаратни қабул қилишни бошлашдан аввал шифокор билан маслаҳатлашинг.\nДИАБЕТОН MR 60 мг ажралиб чиқиши модификацияланган таблеткалар қандли диабетнинг маълум шаклида (қандли диабетнинг 2-типи) катталарда парҳез, жисмоний машқлар ва вазнни йўқотиш қонда қанд миқдорини керакли даражада сақлаб туришга ўз-ўзидан етарлича таъсир кўрсатмаганида қўлланилади.\nҚуйидаги ҳолатларда ДИАБЕТОН MR 60 мг ажралиб чиқиши модификацияланган таблеткаларни қабул қилманг:\n- сизда гликлазидга ёки ДИАБЕТОН MR 60 мг ажралиб чиқиши модификацияланган таблеткаларнинг ингредиентларидан биронтасига, ёки шу гуруҳдаги (сульфонилмочевина) бошқа препаратларга, ёки бошқа шунга ўхшаш препаратларга (гипогликемик сульфаниламидлар) аллергия мавжуд бўлганида;\n- Сизда инсулинга боғлиқ (1-типдаги) диабет бўлганида;\n- Сизда сийдикда кетон таначалари ва қанд моддаси (бу Сизда диабетик кетоацидоз ривожланганлигини билдиради), диабетик кома олди ёки кома ҳолати бўлганида;\n- Сизда жиддий буйрак ёки жигар касалликлари бўлганида;\n- агар Сиз замбуруғли инфекцияларни даволаш учун препаратлар (миконазол, «Дориларнинг ўзаро таъсири» бўлимига қаралсин) қабул қилаётган бўлсангиз;\n- агар Сиз эмизаётган бўлсангиз («Ҳомиладорлик ва эмизиш» бўлимига қаралсин).\nАгар Сиз ҳар қандай бошқа дори воситаларини қабул қилаётган, яқинда қабул қилган ёки қабул қилишингиз мумкин бўлсангиз шифокорингизни ёки фармацевтни бу ҳақида хабардор қилинг. Қуйидаги препаратлардан бирини қабул қилганингизда гликлазиднинг қонда қанд миқдорини пасайишига таъсири кучайиши ва қонда қанд миқдорини паст бўлганидаги белгилари намоён бўлиши мумкин:\n- қонда қанд миқдорини ошишини даволаш учун бошқа препаратлар (диабетга қарши перорал воситалар, ГПП-1 рецепторларининг агонистлари ёки инсулин);\n- антибиотиклар (сульфаниламидлар, кларитромицин);\n- юқори қон босимини ва юрак етишмовчилигини даволаш учун препаратлар (бета-блокаторлар, ААФ ингибиторлари, капторил ёки эналаприл каби);\n- замбуруғли инфекцияларни даволаш учун препаратлар (миконазол, флуконазол);\n- меъда ёки ўн икки бармоқ ичак яраларини даволаш учун препаратлар (Н2 рецепторлари антагонистлари);\n- депрессияни даволаш учун препаратлар (моноаминоксидаза ингибиторлари);\n- оғриқ қолдирувчи ёки ревматизмга қарши препаратлар (фенилбутазон, ибупрофен);\n- таркибида спирт сақловчи препаратлар.\nҚуйидаги препаратлардан бирини қабул қилганингизда гликлазиднинг қонда қанд миқдорини пасайишига таъсири кучсизланиши ва қонда қанд миқдорини юқори бўлганидаги белгилари намоён бўлиши мумкин:\n- марказий нерв тизимини бузилишларини даволаш учун препаратлар (аминазин);\n- яллиғланишга қарши препаратлар (кортикостероидлар);\n- астмани даволаш учун ёки туғруқ вақтида қўлланиладиган препаратлар (вена ичига юбориладиган сальбутамол, тербуталин ва ритодрин);\n- сут безлари томонидан бузилишларни, ҳайзда оғир қон кетишларини ва эндометриозни даволаш учун препаратлар (даназол).\n- Далачой препаратлари (Hypericum perforatum)\nДИАБЕТОН MR 60 мг ажралиб чиқиши модификацияланган таблеткаларни фторхинолонлар гуруҳига мансуб антибиотиклар билан бир вақтда қабул қилганда, айниқса кексаларда қонда глюкозанинг даражасини бузилишлари (қонда қанд даражасини ошиши ёки пасайиши) юзага келиши мумкин.\nДИАБЕТОН MR 60 мг ажралиб чиқиши модификацияланган таблеткалар қон ивишини пасайтирувчи препаратларнинг (варфариннинг) таъсирини кучайтириши мумкин.\nБошқа дори маҳсулотини қабул қилишни бошлашдан аввал шифокор билан маслаҳатлашинг. Агар Сиз касалхонага мурожаат қилсангиз, тиббиёт ходимларига ДИАБЕТОН MR 60 мг ажралиб чиқиши модификацияланган таблеткалар препаратини қабул қилаётганингизни маълум қилинг.\nМазкур дори воситаси болалар назари ва қўлига тушадиган ердан холи жойда сақлансин.\nДИАБЕТОН MR 60 мг ажралиб чиқиши модификацияланган таблеткалардан қутида, блистерли упаковкада ёки контейнерда кўрсатилган яроқлилик муддати тугаганидан кейин фойдаланманг. Яроқлилик муддати тегишли ойнинг охирги кунини кўрсатади.\nҲеч қандай дориларни оқава сувларга ёки маиший чиқиндилар билан бирга ташламанг. Бошқа ишлатилмайдиган дориларни қандай утилизация қилиш кераклиги ҳақида фармацевтдан сўранг. Ушбу чоралар атроф-муҳитни ҳимоя қилишга йўналтирилган.\nБарча препаратлар сингари ДИАБЕТОН MR 60 мг ажралиб чиқиши модификацияланган таблеткалар барчада бўлмаса ҳам, ножўя таъсирларни келтириб чиқариши мумкин.\nЭнг кўп кузатиладиган ножўя таъсири қонда қанд миқдорининг паст даражада (гипогликемия) бўлишидир. Ножўя таъсирларнинг симптомлари ва белгилари «Махсус курсатмалар» деб номланган бўлимда таърифланган.\nАгар ушбу симптомларга қарши курашилмаса, улар ривожланиб, уйқучанликни, ҳушдан кетишни ёки эҳтимол кома ҳолатини келтириб чиқариши мумкин. Агар қонда қанд миқдорининг камлиги сезиларли бўлса ёки узоқ муддат давомида сақланиб турса, ҳатто уни қанд истеъмол қилиш йўли билан вақтинча назорат қилина олса ҳам, дарҳол тиббий ёрдам олиш учун мурожаат қилиш зарур.\nЖигар томонидан бузилишлар\nЖигар функциясини тери ва кўзлар сарғайишини келтириб чиқариши мумкин бўлган бузилиши ҳақида айрим хабарлар қайд этилган. Бундай симптомлар пайдо бўлганида дарҳол шифокорга мурожаат қилиш керак. Симптомлар одатда дорини қабул қилиш тўхтатилганида йўқолади. Шифокорингиз даволашни тўхтатиш кераклигини аниқлайди.\nТери томонидан бузилишлар\nТошма, қизариш, қичишиш, эшакеми, қавариклар, Квинке шиши каби терида юз берадиган реакциялар ҳақида хабарлар мавжуд (қовоқлар, юз, лаблар, оғиз, тил ва томоқ каби тўқималарнинг тезда шишиб кетиши нафас олишнинг қийинлашишига олиб келиши мумкин). Тошма ривожланиб, пуфакчаларни кенг тарқалишига ёки терини кўчишига сабаб бўлиши мумкин.\nБундай симптомлар пайдо бўлганида дарҳол шифокорга мурожаат қилиш керак.\nКам ҳолларда оғир ўта сезувчанлик реакцияларнинг (Drug Reaktion with Eosinophilia and Systemic Symptoms, DRESS) белгилари: аввалига гриппга ўхшаш симптомлар ва юзда тошма кўринишидаги, сўнгра эса юқори ҳарорат билан кечувчи узоқ муддатли тошма кўринишидаги белгилар қайд этилган.\nҚон томонидан бузилишлар\nТерини очариши, узоқ давом этадиган қон кетиши, кўкаришлар, томоқда оғриқ ва юқори ҳароратни келтириб чиқариши мумкин бўлган қонда ҳужайралар (масалан, тромбоцитлар, қизил ва оқ қон ҳужайралари) сонини камайиши ҳақидаги хабарлар мавжуд. Ушбу симптомлар одатда даволаш тўхтатилганидан кейин йўқолади.\nҚоринда оғриқ, кўнгил айниши, қусиш, меъда фаолиятини бузилиши, диарея ва қабзият. Ушбу таъсирлар ДИАБЕТОН MR 60 мг ажралиб чиқиши модификацияланган таблеткалар тавсияларга мувофиқ овқат билан қабул қилинганида камаяди.\nҚисқа вақт давомида, айниқса даволаш бошланишида кўришни ёмонлашиши кузатилиши мумкин. Ушбу самара қонда қанд миқдори ўзгариши билан боғлиқ.\nСульфонилмочевина гуруҳига мансуб бошқа препаратларида бўлгани каби қуйидаги нохуш кўринишлар: қон ҳужайралари сонини сезиларли ўзгаришлари ва қон томир деворларини аллергик яллиғланиши ҳолатлари, қонда натрий миқдорини пасайиши (гиронатриемия), жигар функциясини бузилиши симптомлари (масалан, сарғайиш) қайд этилган бўлиб, улар кўпчилик ҳолатларда сульфонилмочевина гуруҳига мансуб препаратлар бекор қилинганидан кейин йўқолган, аммо айрим якка ҳолатларда ҳаёт учун хавфли бўлган жигар етишмовчилигига олиб келиши мумкин.\nАгар Сизда бирон-бир ножўя самаралар юзага келса, шифокор ёки фармацевтга мурожаат қилинг. Бу мазкур илова-варақада санаб ўтилмаган ҳар қандай ножўя самараларга ҳам тааллуқлидир. Ножўя самаралар ҳақида хабар бериб, Сиз мазкур препаратнинг хавфсизлиги тўғрисидаги маълумотларни тўплашга ёрдам берасиз.\nДИАБЕТОН MR 60 мг ажралиб чиқиши модификацияланган таблеткаларни фақат шифокорингиз ёки фармацевт тавсияларига мувофиқ қабул қилиш мумкин. Агар Сиз нимагадир ишонч ҳосил қилмасангиз, албатта шифокорингиз ёки фармацевтга мурожаат қилинг.\nДоза қондаги ва эҳтимол, сийдикдаги қанд даражасига қараб шифокор томонидан белгиланади.\nТашқи омиллар ўзгарганида (тана вазнини камайиши, ҳаёт тарзи ўзгарганида, стресс ҳолатларида) ёки қонда қанд миқдори устидан назорат яхшиланганида гликлазиднинг дозасини ўзгартириш талаб этилиши мумкин.\nТавсия этиладиган суткалик доза нонушта вақтида бир марта яримтадан то иккитагача таблеткани (120 мг дан кўп эмас) қабул қилишни назарда тутади. Доза даволашга нисбатан бўладиган жавобга боғлиқ.\nДИАБЕТОН MR 60 мг ажралиб чиқиши модификацияланган таблеткалар перорал қабул қилишга мўлжалланган бўлиб, таблетка(лар)ни нонушта вақтида (ҳар куни айни бир вақтда қабул қилган афзал) сув билан ичиш керак. Яримта ёки бутун таблеткани бутунлигича ютиб юбориш керак. Таблеткаларни чайнаш ёки майдалаш мумкин эмас. Таблеткани тенг дозаларга бўлиш мумкин.\nТаблетка ичилганидан кейин албатта бирор нарса ейиш керак.\nДИАБЕТОН MR 60 мг ажралиб чиқиши модификацияланган таблеткаларни метформин, альфа глюкозидаза ингибитори, тиазолидиндион, дипептидилпептидаза-4 ингибитори, ГПП-1 рецептори агонисти ёки инсулин билан мажмуавий даволаш буюрилганда шифокорингиз Сиз учун тўғри келадиган ҳар бир препарат дозасини белгилаб беради.\nАгар препаратни белгиланган тавсияга мувофиқ қабул қилишингизга қарамай, қонда қанд миқдори ошганлигини сезсангиз, у ҳолда шифокорингиз ёки фармацевтга мурожаат қилишингиз керак бўлади.\nАгар Сиз ДИАБЕТОН MR 60 мг ажралиб чиқиши модификацияланган таблеткани қабул қилиш ёдингиздан чиқарган бўлсангиз қуйидагиларни билишингиз зарур\nПрепаратни ҳар куни қабул қилиш ўта муҳим, чунки мунтазам равишда қабул қилиш даволаш самарасини оширади.\nБироқ, агар Сиз ДИАБЕТОН MR 60 мг модификацияланган ҳолда ажралиб чиқадиган таблеткаларнинг дозасини қабул қилишни унутган бўлсангиз, кейинги дозани одатдаги вақтда қабул қилиш керак. Ўтказиб юборилган дозани ўрнини қоплаш мақсадида икки баробар дозани қабул қилиш ярамайди.\nАгар Сиз ДИАБЕТОН MR 60 мг ажралиб чиқиши модификацияланган таблеткаларни қабул қилишни тўхтатиб қўйсангиз қуйидагиларни билишингиз зарур\nДиабетни даволаш бутун умр давом этганлиги сабабли, препаратни қабул қилишни тўхтатишдан аввал шифокорингиз билан маслаҳатлашиш зарур. Препаратни қабул қилишни тўхтатиш қонда қанд миқдорини ошишига (гипергликемияга) олиб келиши мумкин, бу эса қандли диабет асоратларини ривожланиш хавфини оширади.\nАгар Сизда бирон-бир қўшимча саволлар бўлса, шифокорингизга ёки фармацевтга мурожаат қилинг.\nАгар Сиз ҳаддан ташқари кўп таблеткаларни қабул қилган бўлсангиз, дарҳол бу ҳақда ўз шифокорингизни хабардор қилинг ёки яқин орадаги тез ёрдам пункти билан боғланинг. таърифланган қонда қанд миқдорининг пасайиб кетиши (гипогликемия) дозани ошириб юборилишининг белгиларидир. Симптомларни зудлик билан қанд (4-6 бўлак) қабул қилган ёки ширин ичимлик ичган ҳолда ва кейинги сезиларли миқдорда таом қабул қилиб енгиллаштириш мумкин. Агар пациент ҳушсиз ҳолда бўлса, бу ҳақида дарҳол шифокорга хабар қилинг ва шошилинч ёрдамчи чақиринг. Препаратни билмаган ҳолда, (масалан, бола томонидан) қабул қилинганида ҳам худди шундай чораларни кўриш керак. Ҳушсиз ҳолда бўлган пациентларга таом ёки ичимликлар бериш мумкин эмас.\nПациент ёнида ҳамиша фавқулодда вазият юзага келганида шифокорни чақира олишга қодир бўлган, бундай ҳолатлар хусусида хабардор қилинган инсон бўлиши керак.\nDIABETON MR tabletkalari 60mg N60 dori vositasi O'zbekiston dori vositalari reestrida ro'yxatdan o'tganmi?\nDIABETON MR tabletkalari 60mg N60 dori vositasi ishlab chiqaruvchisi kim va u qaysi davlatda ishlab chiqarilgan?\nDIABETON MR tabletkalari 60mg N60 dori vositasi Les Laboratoires Servier, Франция произведено: Les Laboratoires Servier Industrie tomonidan Frantsiya mamlakatida ishlab chiqarilgan.\nDIABETON MR tabletkalari 60mg N60 dori vositasi resept bo’yicha sotiladimi?\nDIABETON MR tabletkalari 60mg N60 dori vositasi resept bo'yicha sotiladigan dori\nNarh: 188 500 so'mdan Batafsil\nLIPERTANS tabletkalari 20mg/5mg/5mg N30\nLIPERTANS tabletkalari 20mg/10mg/5mg N30\nLIPERTANS tabletkalari 10mg/5mg/5mg N30


Сиз, азизларни, кўп миллатли бутун халқимизни Иккинчи жаҳон урушида эришилган Ғалабанинг 74 йиллиги билан чин қалбимдан самимий муборакбод этаман.\nҲақиқатан ҳам, 9 май – Ғалаба куни эл-юртимизнинг асл фарзандлари беш йил давомида мардона жанг қилиб, ёвуз душманни тор-мор этган, мислсиз талафотлар эвазига эришган шон-шараф айёмидир.\nЎзбекистонлик 120 мингдан зиёд аскар ва офицер жанг майдонларидаги жасорати учун жанговар орден ва медаллар билан мукофотланган. Уларнинг орасида 280 нафар Совет Иттифоқи Қаҳрамони, 82 нафар учала даражадаги «Слава» орденига сазовор бўлган жасур инсонлар борлигини алоҳида таъкидлаш лозим.\nЎша оловли йилларда Ўзбекистонда етти ёшдан етмиш ёшгача бутун халқимиз «Ҳамма нарса – фронт учун, ҳамма нарса – ғалаба учун!» деб яшади, ором ва ҳаловатдан воз кечиб, тинимсиз оғир меҳнат қилди. Республикамиз фронтнинг мустаҳкам таъминот базасига айланди.\nЎзбекистон аҳли уруш ҳудудларидан кўчириб келтирилган 1 миллионга яқин инсонга бошпана бериб, ўз нонини улар билан баҳам кўрди. Айниқса, ота-онаси, оиласидан жудо бўлган 200 минг нафар бегуноҳ болаларни «Сен етим эмассан!» деб бағрига босиб, меҳр-мурувват кўрсатди.\nШунинг учун уруш ҳақидаги, уруш қаҳрамонлари ҳақидаги маълумотларни улардан ёзиб олиб, халқимизга етказишимиз керак. Жойларда, таълим-тарбия масканларида «Маҳалламиз қаҳрамонлари», «Ватан ҳимоячилари» деган тасвирий кўргазмалар ташкил этсак, ўйлайманки, нур устига нур бўлади.\nБу кўргазмаларда уруш иштирокчилари билан бирга мустақиллик йилларида тинч-осойишта ҳаётимизни ҳимоя қилиш йўлида мардлик кўрсатган аскар ва офицерларимиз тўғрисида ҳам маълумотлар ўз аксини топиши мақсадга мувофиқдир.\nТурмуш ўртоғи Холмат ака вафот этгач, Зулфия ая беш ўғил ва бир қизни тарбиялаб вояга етказганлар.\n«Жойи чиқса, турмуш қилинглар, мен сизлардан мингдан-минг розиман», дейди Зулфия ая келинларига. Лекин улар ҳам Зулфия аядан ўрнак олиб, унга мадад бўлиб, барчаси ўз ёрига, оиласига содиқ қолади, бошқа турмуш қурмайди.\n«Яхшилар ёди ҳеч қачон унутилмайди», дейди халқимиз. Биз эзгу ният билан барпо этадиган Ғалаба боғи марказига Зулфия Зокирова ва унинг фронтдан қайтмаган беш ўғли, садоқатли келинлари хотирасига атаб муҳташам ҳайкал ўрнатсак, унга «Матонат мадҳияси» деб ном берсак, нима дейсизлар?


Андижонда ёрдамга муҳтож 49 нафар фуқарога янги уйлар топширилди\nАндижон шаҳридаги вилоят қўғирчоқ театрида бўлиб ўтган тадбирда жисмоний имконияти чекланган, оғир ижтимоий шароитда яшаётган уй-жойга муҳтож фуқароларга 442 миллион сўм миқдорида бошланғич бадал тўловлари амалга оширилган ҳамда 1 миллиард 792 миллион сўм миқдоридаги қурилиш ишлари бажарилиши ҳисобига барпо этилган янги уйларнинг калити тантанали равишда ўз эгаларига топширилди.\n– Турмуш ўртоғим 1- гуруҳ, ўғлим ва келиним эса 2 гуруҳ ногиронлари, – дейди Балиқчи туманидаги “Матонат” маҳалласида яшовчи Моҳирахон Ҳайдарова. – Ўзимизнинг уйимиз йўқлиги учун бировларнинг уйларида яшаб келаётган эдик. Уй-жой қилишга умуман имконим йўқ эди. Хотин-қизлар қўмитаси вакиллари шароитимизни ўрганиб, уй-жой берилиши учун рўйхатга киритганида очиғи, уй-жой олишга ишонмаган эдим. Дунёда мендан бахтли инсон йўқ. Чунки, менга уй берилди. Энди ўз уйим бор, кимнингдир олдида хижолат бўлмай, хотиржам яшай оламан. Ҳатто, яқинларим кўрсатмаган бундай яхшиликдан, давлатимизнинг эътибор ва ғамхўрлигидан яшашга бўлган умидим, давлатимизга, яхши инсонларга ишончим минг карра ортди. Қийналиб яшаётган мен каби аёллар ҳолидан хабар олиб, уларнинг мушкулини осон қилаётган инсонларга, мана шундай хайрли ишларнинг бошида турган Президентимизга раҳмат.\nАндижон вилоятида 2018 йилда ана шу тоифадаги 320 нафар хотин-қизга янги уй-жойлар топширилган. Янги уй билан таъминланганларнинг 218 нафари жисмоний имконияти чекланган хотин-қизлардир. Бундан ташқари, янги уй олган хонадон эгаларига умумий қиймати 235,6 миллион сўмлик маиший техника, 68,6 миллион сўмлик мебель тўпламлари, 6,5 миллион сўмлик тикув машиналари совға тариқасида берилди.\n- Ҳар бир инсоннинг ўз уйи бўлгани яхши, - дейди янги уй соҳибаси, Асака тумани “Арғин“ маҳалла фуқаролар йиғинида яшовчи Луиза Мамажонова. – Шароитимиз ўта оғир, уч нафар фарзандим бор. Уларнинг иккитаси ногирон. Ўз уйимиз йўқлигидан бировларнинг уйларида яшаб келар эдик. Президентимизнинг эътибори ва ғамхўрлиги туфайли бизга ҳам уй берилди. Бундан айниқса, фарзандимнинг қувонганини кўрсангиз эди. Мен каби кўнгли ўксик инсонларга қувонч улашаётган Президентимиздан миннатдорман.\nАйниқса, реконструкция қилиш, мослаштириш ҳисобига уй-жойга айлантирилган таълим муассасаларининг собиқ ётоқхона биноларида яшовчиларнинг бандлигини таъминлашга алоҳида эътибор қаратилди. Вилоят миқёсида топширилган ана шундай уйларнинг биринчи қаватларида 10 та тикув-трикотаж ва бошқа йўналишлардаги цехлар фаолияти йўлга қўйилиб, 275 та янги иш ўрни яратилди.\n“Обод маҳалла” дастури доирасида эса Андижон шаҳридаги уй-жой шароитини яхшилашга муҳтож оилаларни қўллаб-қувватлаш мақсадида Хўжаобод тумани “Қозоқ” массиви “Хидирша” маҳалла фуқаролар йиғини ҳудудида 220 оилага, шу жумладан, 92 таси шароити оғир оилага янги уйлар қуриб берилди.\nУмуман, вилоятда 2018 йил давомида 649 нафар уй-жой шароитини яхшилашга муҳтож оилаларнинг эҳтиёж ва истаклари қаноатлантирилди.\nФахриддин Убайдуллаев, ЎзА


Қашқадарë вилояти Қарши шаҳрида Ипотека банк биноси олдида одамлар пластик картадаги пулни нақдга айлантириш учун навбат кутмоқда.\n“Тошкентнинг Нукус кўчасидаги айрим бинолар бузилади”\nТошкент шаҳар ҳокими Раҳмонбек Усмонов Яккасарой тумани Нукус кўчасидаги бир қатор турар ва нотурар биноларни бузиш ва у ерда ободонлаштириш ишларини олиб боришга буйруқ берди. Бу ҳақда 28 январь куни шаҳар ҳокимлиги ахборот хизмати раҳбари Ҳусан Эрматов матбуот нашрлари орқали маълум қилди.\nБузиладиган бинолар Ягона буюртмачи хизмати инжиринг компания томонидан баҳоланади. Тегишли комиссия эса бузиладиган бино эгаларига ажратиладиган компенсация миқдори ҳақида хулоса беради.\nЯккасарой туман ҳокимиятига эса бузиш ишларини ташкиллаштириш ва ҳудудни бузиш натижасида ҳосил бўлган чиқиндилардан тозалаш вазифаси юкланган.\n“Сирдарёда пулдор аёл ёлғиз қарияни ўлдириб, каналга чўктирди”\nСирдарё вилояти Ховос шаҳарчасида яшаб келган 72 ёшли кекса муаллима Валентина Косицинанинг жасади Жанубий Мирзачўл каналидан топилди (“Даракчи”, 28 январь).\nТергов жараёнида қотиллик шу туманда яшовчи пулдор тадбиркор Гулнора Давлетова ҳамда унинг ўғли ва қариндоши томонидан содир этилгани аниқланган. Ўзига тўқ Давлетова ёлғиз яшовчи кекса В.Косицинанинг уйи ҳамда банкда жамғариб келаётган пенсия пулларини ўзлаштириш мақсадида уни ўлдирган. Қайд этилишича, жиноятчилар кекса муаллимани дастлаб калтаклаб қамаб қўйишган. Сўнг бўғиб ўлдириб, каналга чўктиришган.\n“Қўлини қонга ботирган, фарзандини эса жиноятга бошлаган ховослик Гулнора Давлетовага бир муштипар аёлнинг уй-жойи, мисқоллаб йиққан нафақа пули керакмиди? Унинг Ховос шаҳарчасида данғиллама уйи, савдо дўкони, яна қанчадан-қанча тадбиркорлик йўли билан келадиган даромадлари бор эди”, деб ёзади газета.\nМутахассис: “Ўзбекистонда зилзила тез-тез содир бўлаётгани яхши”\nЎзбекистон Фанлар академияси Сейсмология институти лаборатория мудири Улфат Нурматов мамлакатда кейинги пайтларда бот-бот зилзила содир бўлаётганини ижобий ҳодиса дея баҳолади (“Ҳуррият”, 27 январь).\n“Силкинишларни тез-тез содир бўлгани бир жиҳатдан яхши, чунки бунда ер остида қувват, энергия йиғилишига имкон бўлмайди. Бу энергия йиллар мобайнида йиғилиб қолса, кучли силкинишга олиб келиши мумкин”, деган физика-математика фанлари номзоди У.Нурматов.\nМутахассис бундан қўрқув ва ваҳимага тушмасликни уқтирган. Қайд этилишича, Ўзбекистонда XIX аср охири ва XX аср бошларида зилзилалар кўп кузатилаган, XXI асрда бу яна такрорланмоқда. Мутахассис бу ҳолатни “даврнинг қайталаниши” деб атаган.\n“Пенсионерларнинг розилигисиз пенсия пулини пластикка ўтказган мансабдорга иш қўзғатилди”\nСирдарё вилояти Ховос тумани бюджетдан ташқари пенсия жамғармаси бўлими бошлиғи вазифасини бажарувчи Х.Бойсариевга нисбатан иш қўзғатилди (“Адолат кўзгуси”, 28 январь).\nПенсия жамғармаси бўлими шу ҳудудда яшовчи фуқаро М.Отабекованинг уч ойлик – жами 2,1 миллион сўм пенсиясини унинг розилигисиз пластик карточкага ўтказиб юборган. Оқибатда ёлғиз яшовчи пенсионер коммунал тўловларни ўз вақтида тўлай олмаган, дори-дармон ололмаган.\nПенсионер арз қилгач, туман прокуратураси пенсия жамғармаси бўлими бошлиғига иш қўзғаб, нафақа пулини нақд пулда тўлаб беришни таъминлаган.\n“Сайтинг қўябер, сайёд...”\nҚашқадарё вилоятининг айрим давлат ҳокимияти ва бошқарув органларининг веб-сайтлари ишини изчил юритиш ва янгилашда камчиликларга йўл қўйилмоқда. Бу ҳақда вилоятнинг “Қашқадарё” газетаси хабар беради.\nАксар сайтларга кирган фойдаланувчи “Not found” кўринишидаги ёзувга дуч келади. Маълум бўлишича, вилоятдаги кўплаб сайтларнинг маъно-мазмуни, шакл ва дизайни талабга жавоб бермайди. Қолаверса, имловий ва услубий хатолар кўп.\n“Айрим туман ҳокимликлари сайтларида “Ҳозирги кунда сайтимизда маълумотлар жамланмоқда. Ноқулайлик учун узр сўраймиз” каби жумлаларнигина ўқиш мумкин”, дейилади мақолада.\nГазета танқидий мақолани киноя тарзида “Сайтинг қўябер, сайёд” деб номлаган.\n“Чирчиқ дарёси ва каналларда ўтказилган рейдларда 60 га яқин қонунбузарлик аниқланди”\nТошкент шаҳар табиатни муҳофаза қилиш қўмитаси Чирчиқ дарёси, Шокир ариқ, Бўзсув, Бўрижар, Қорасув, Салар ва Анҳор каналларида ўтказган рейдларда 60 га яқин қонунбузарлик ҳолатини аниқлади ҳамда айбдорларни жаримага тортди (“Тошкент оқшоми”, 27 январь).\nМасалан, Тошкент труба заводи қўшма корхонаси яқинида – Чирчиқ дарёсининг ўнг қирғоғи чиқиндихонага айлангани аниқланган. Вазирлар Маҳкамасининг 2003 йилдаги қарорига кўра, Чирчиқ дарёсида сувни муҳофаза қилиш зонаси ва қирғоқбўйи полосаси белгиланган ва уларга муҳофаза этиладиган табиий ҳудуд мақоми берилган.\n“Ўзбекистонлик бир неча футболчи Малайзия чемпионатида ўйнайди”\nЎзбекистонлик бир неча футболчи янги мавсумни Малайзия чемпионатида давом эттиради.\n“Даракчи” нашри хабарига кўра, “Пахтакор”даги ўйинлари билан мухлислар олқишига сазовор бўлган Ойбек Қиличев Малайзиянинг “Перак” клуби билан шартнома имзолади. Шунингдек, ҳужумчи Камолиддин Мирзоев ҳам янги мавсумни ушбу мамлакатда ўтказади.\nБунгача ўзбекистонлик Воҳид Шодиев, Лутфулла Тўраев каби футболчилар ҳам Малайзия чемпионати иштирокчилари сафини тўлдирган.


Умиджон, совуқ сув ичиб қўйма! - 25 Июня 2013 - SHERLAR.BIZ - ENG YANGI SHERLAR 2018 2019\nГлавная » 2013 » Iyun » 25 » Умиджон, совуқ сув ичиб қўйма!\nУмиджон, совуқ сув ичиб қўйма!\nЎша кунларни эсласам ҳалиям даҳшатга тушаман. Юрагим орқага тортиб кетади. Жинни бўлиб қолмаганимга шукр қиламан. Парвардигор дард берса, шифосини ҳам беришига ўшанда ишондим.\n— Томоқни очадиган дори олиб келинг, — деди аёлим телефон қилиб.\n— Кел-чи, ўзим бир кўрай! Балки яхшилаб даволасак олдириб ҳам ўтирмасмиз. Юзингдан кўриниб турибди — қонинг кам. Анемиясан! Иммунитетинг паст. Қувватлантирадан дорилар беришимиз керак сенга, — шундай дея унинг ёнига ўтириб, иягидан тутдим. — Қани оғзингни оч. Ёруғга қара…\nТилим калимага келмай қолди. Хушимдан кетай дедим. У айтган жойларни пайпаслаб кўргани юрагим бетламади. «Йўқ! Фақат бу эмас! Худойим, наҳот ўғлим саратонга чалинган? Ёлғизгина болам, ўғилгинам, эндигина ўн бешга кирган жигаргўшам…»\nБу гапдан сўнг бутунлай ўзимни йўқотдим. Секин ётоқхона эшигидан мўраладим. Ўғлим косадаги суюқ овқатни ичишга уриняпти. Лекин ютолмаяпти. Йўталяпти. Эй Худойим, унда учинчи босқич! Наҳот шу пайтгача сезмадим?! Шу ҳолга тушгунча у қанча азобни бошидан кечирган. Мен… шу касални даволайман-ку! Нега ёнимдаги, боламдаги касалликни бошидан сезмадим. Йўқ! Ўзингни бос! Ҳали текшириш керак… Ваҳима қилма!\nУлар келгунча қўлим ишга бормади. Юрак ҳовучлиб ўтирдим.\n— Ҳа-а-а! Ўзим шифокорман! Кўр, кар шифокорман! Ёлғизгина болам кўз ўнгимда қизилўнгач саратони бўлиб ўтирибди, билмадим! — негадир унга бақира бошладим. — Деҳқон, чўпон бўлганимда ҳам алам қилмасди! Бошланғич босқич бўлса ҳам майли эди? Энди нима қиламан? Комил, айт! Нима қилай, айт! Нима қилсам уни асраб қоламан? Асраб қолиш мумкинми, ўзи? Нега бундай бўлди? У ҳали ёш-ку! Нима учун?\n— Хотин, мен чарчадим. Операциядан келяпман. Дам олмоқчиман.\nНега Аллоҳ мени ғафлатда қолдирди? Қайси гуноҳим учун ёлғизгина ўғлимга бу дардни берди? Мана шу саволлар, оғриқли хаёллар гирдобида икки ойни ўтказдим. Бу вақт ичида Умиджон икки курс даволанди. У ҳам, хотиним ҳам негадир мени бошқа саволга тутмади. Хотинимнинг одамовироқ бўлиб қолганинининг ўзи унинг ҳолати айтиб турарди. Ўғлим эса бардошли чиқди. Оғриқу бехузурликларга чидаб берди. Аммо кучли дори-дармонлар, нур ўз ишини қилган, бечора ўғлимнинг суяги қолганди холос. Сочлари, қошлари ҳам анча тўкилганди. Икки-уч ҳафтадан сўнг уни операция қилиш лозим. Аммо қандай? Қандай қилиб ўз ўғлимнинг, яккаю-ягонамнинг бўғзига тиғ тортаман? Бирор жойига тикон кирса, юрагим зирқирайди-ку!\nЎша кун ҳам келди. Мен ўзимни босолмасдим. Уни қандай операция қиламан? Қўлларимга ҳозирдан титроқ киряпти.\n— Ўз ўғлингизнинг ҳаётига зомин бўлмоқчимисиз? Бу — Умид! Эсингиздан чиқарманг! Ўзингизни қўлга олинг! Бошқа беморлар соғлиғи учун ўн чандон курашган бўлсангиз, ўғлингиз учун юз чандон курашинг! Сиз отасисиз!\nОперация муваффақиятли чиқди. Аммо… тажрибамдан биламанки, Умиднинг аҳволидаги беморлар беш йилдан ортиқ яшамайди! Эй Худойим, мен бунга чидолмайман! Наҳот, ўғлим йигирмага ҳам киролмайди? Беморларимнинг яқинларига бемалол «унинг саккиз ой, бир йил умри қолган», деб айтаверардим. Уларни қанчалар азобга қўйганимни энди тушуняпман.\nТинимсиз дори-дармон, парвариш билан Умид уч йил яхши юрди. Кейин яна орқага кета бошлади. Даҳшатга тушдим. Умид қиладиган ҳеч нарсам қолмаганди. Ғамга ботиб қолдим. Кимдир менга ёрдам беришини, кўнглимни кўтаришини истардим. Одамлар менинг олдимга умид билан келарди. Бир оғиз гапимдан тасалли топиб қайтарди. Мен-чи? Мен кимдан нажот кутай?\nБошимни қаерга уришни билмай юрганимда Ҳаж мавсуми бошланиб қолди. Миямга келган фикрдан қувониб кетдим. Ўғлимни Ҳажга олиб бораман. Зам-зам сувидан ичираман, муқаддас Каъбада туриб иккаламиз дардига шифо сўраймиз. Шу хаёлда намоз ўқишни ўргандим. Кўплаб дуоларни ёдладим. Ўғлим ҳам мен билан бирга-бирга ўрганди. Иккаламиз илк бор масжидга кирганимизда, саждага бош қўйганимизда шу қадар қалбим таскин топдики, буни таърифлаб беролмайман. Ўғлим ҳам анча тетик бўлиб чиқди. Бизга қўшилиб онаси ҳам ибодат қиларди. Ҳажга ҳужжат тўғирлаётиб у ердагиларнинг гапидан ўйга толдим. Бу муқаддас сафарга ҳалол пул билан бормоқ керак! Менинг топганларим ҳалолми? Ўлим остонасидаги беморларимдан операция учун пул олганман. Йиққан-терганим шу пуллар эвазига келган. Уларни ҳалол деб бўладими? Наҳот охирги умидим ҳам пучга чиқса? Эй Худо, нега мендан марҳаматларингни аяйсан? Туни билан юрагимни ғам кемирди. Эртасига яна ўзимни қўлга олишга интилдим. Бу борада илмлироқ кишига маслаҳат солдим.\nҚалбим яна ишончга тўлди. Аллоҳнинг марҳамати кенглигига ишондим. Кейинги йил ҳалол пул топиб, ўғлимнинг ўзини бўлсаям Каъба зиёратига юборишни ният қилдим.\nҲожилар келтирган шифобахш сувдан ният қилиб, ўғлим тўйиб-тўйиб ичди. Шу баробарида унга фақат касалнинг чекинишига ёрдам берадиган озиқ-овқат берардик. Умиджон яна аста-секин соғлигини тиклай бошлади. Иккинчи бор ўтказган кичик операциядан сўнг у бутунлай соғайди, десам ишонаверинг.\n— Дадажон, мен соғайиб кетаман! Қўрқманг, ўғлим ўлиб қолади, деб қўрқманг! Мен авваллари ўлимдан қўрқардим. Энди қўрқмайман! Биз кўпчиликмиз, наҳот битта касалликни енголмасак… Мен, ойим, сиз тинмай курашяпмиз. Яна… Парвардигор бор! У бизни ноумид қилиб қўймайди, — операциядан чиққан Умиджонинг бу гапларидан йиғлаб юборган бўлсам-да, тасалли олдим.\nҲозир у йигирма икки ёшда. Уйлантириш тараддудидамиз. Унинг хасталиги менга катта ибрат бўлди. Ҳозир беморларимдан ҳеч нима таъма қилмайман. Қилган гуноҳларимдан тавбадаман. Ҳалол топганим — маблағимдан шу йил Худо хоҳласа, Ҳаж сафарига бориб келмоқчимиз. Бу ҳам амалга ошишига ишонаман. Иншааллоҳ!.\nКатегория: Sevgi dunyosi | Просмотров: 648 | | Теги: совуқ сув ичиб қўйма!, Умиджон | Рейтинг: 5.0/1


WBC ва WBО чемпионлари ўртасидаги жанг бўлишининг нимаси ёмон? Хирн президентларга расмий мурожаат йўллади / Olamsport.com\nWBC ва WBО чемпионлари ўртасидаги жанг бўлишининг нимаси ёмон? Хирн президентларга расмий мурожаат йўллади\nТеглар : Эдди Хирн\nПромоутер Эдди Хирн WBC ва WBО президентларига расмий мурожаат қилди.\nХирн ўз мактубида президентлардан ташкилот чемпионлари америкаликлар Жермeлл Чарло (32-0, 22 КО) ва Деметриус Андраде (31-0, 19 КО) ўртасида ўрта вазнда бирлаштирувчи жанг ўтказишга рухсат беришни сўради.\nХирннинг сўзларига кўра, WBО камари соҳиби Андраде узоқ вақтдан бери WBC чемпиони Чарлога қарши тўқнаш келишни орзу қилган, бироқ у ҳамиша жангдан қочади. "Matchroom Boxing" хўжайини бу жангни ташкил этишнинг ягона йўли бор, деб ҳисоблайди – бу жангга ташкилот президентлари томонидан буйруқ берилиши. У WBC бошлиғи Маурисио Сулаймандан Андрадени Чарлога қарши жанг қилиши учун буйруқ беришини сўрайди.\nХирн Сулайманга шундай деб ёзади: «Бизда 31:0 ҳисобида энг кучли Америка чемпиони Андраде бор. У иккита вазн тоифасини забт этди ва 32:0 ҳисобига эга Чарло бор. Бу жангнинг нимаси ёмон? Нега икки мағлубиятсиз Америка чемпиони тўқнаш кела олмайди? Сабабини биласизми? Биламан, бу Чарло».\nПромоутернинг айтишича, бошқа жангчилар ҳам Эндрaдедан қочишади: «Хайме Мунгиа биринчи ўрта вазн тоифасида чемпион бўлган. У юқорига кўтарилди. WBО уни Деметриусга мажбурий даъвогар қилиб қўйди, аммо Хайме: «Йўқ, йўқ. Аввал бир нечта оралиқ жанг ўтказишим керак», - деди. У ушбу вазн тоифасида 4 та жанг ўтказган ва энди WBC элиминаторида иштирок этмоқчи. Агар сиз аллақачон чемпионлик учун кураша олсангиз, нега сизга элиминатор керак? Бу (IBF чемпиони) Геннадий Головкин билан ҳам худди шундай. 29 декабрь куни у (WBA Super чемпиони) Рёта Муратага қарши жанг қилади. Ва кейин у Андраде билан учрашиши керак. Бу йигит ниҳоят ўзига тегиши имкониятга эга чиқиши учун яна нима қилай? Бу ҳикоя қайта-қайта такрорланади. Қачонгача?»\nWBО президенти Пако Валкарселга йўллаган мактубида: «Бу жангни ҳамма кўриши керак, чунки Американинг икки чемпиони ҳозир ўзининг энг юқори чўққисида. Мен ҳозир бу чемпионларнинг шахсий карьераси ҳақида гапирмайман ҳам. Мен бокс янада юксалиши учун нима қилиш кераклиги ҳақида гапиряпман. Ушбу муаммони ҳал қилишда ёрдам сўрайман. Головкин ва Мурата ягона жаҳон чемпионини аниқлашини ҳисобга олсак, тез орада бу вазнда мутлақ чемпионлик учун кураш олиб боришимиз мумкин». – дея тушунтирди Эдди Хирн.\nЭдди Хирн Аҳмадалиевга камарларни бирлаштириши ҳақида савол берди. Муроджон жавобни узоқ куттирмади 5\nКанелонинг мураббийига Жошуани Усик билан реванш жангига тайёрлаш таклиф қилинган 0\nЭдди Хирн: "Усик - Жошуа жангини "Уэмбли"да ўтказган бўлардим" 0\n25 ноя 13:19:41\nLekin, shu odamni xurmat qilaman... BOP ARUM Dan koʻra ancha yaxshi...


Бразилия коронавирус бўйича статистика эълон қилишни тўхтатди — Sof.uz\nЖАҲОН 20,826,546 13,722,940 747,568\n7.06 10:54 332 Жаҳон\nБразилия президенти Жаир Болсонару ҳукуматнинг коронавирус эпидемияси даражаси тўғрисидаги расмий маълумотларни қисман яшириш тўғрисидаги ҳукумат қарорини қўллаб-қувватлади. Бу ҳақда Reuters агентлиги хабар бермоқда.\nАввалроқ, 5 июн куни Бразилия Соғлиқни сақлаш вазирлиги беморлар ҳақидаги тегишли маълумотларни маълум қиладиган сайт фаолиятини тўхтатган эди.\nБолсонару Твиттерда ёзишича, касаллик ўчоқларини яхшироқ аниқлаш ва эпидемияга қарши курашнинг кейинги стратегиясини аниқлаш учун вазирлик COVID-19 статистикаси йиғишни оптималлаштирмоқда.\nУнинг таъкидлашича, мавжуд маълумотлар "мамлакатдаги вазиятни акс эттирмайди". Статистик маълумотларнинг бузилишига йўл қўймаслик учун, беморлар тўғрисидаги маълумотлар, аввалгидек, 17:00 дан 19:00 гача эмас, маҳаллий вақт билан 22:00 да эълон қилинади.\nАввалроқ, 6 июн куни Болсонару Бразилиядан Жаҳон соғлиқни сақлаш ташкилотини (ЖССТ) АҚШдан кейин чиқиб кетиши мумкинлигини эълон қилди. Президентнинг сўзларига кўра, бу ЖССТ мафкуравий асосда ишлайдиган ва "бу ерда соғлиқни сақлаш соҳасида нима қилишимиз кераклигини кўрсатган" бўлса мумкин.\nШанба куни Американинг Жон Хопкинс университети Соғлиқни сақлаш вазирлиги томонидан маълумотларнинг нашр этилиши тўхтатилгандан сўнг Бразилия ҳақидаги статистик маълумотларни ўчирди. Бироқ, кейинчалик маълумот сайтда қайта эълон қилина бошланди. Университет маълумотларига кўра, коронавирус аниқланиш ҳолатлар сони бўйича АҚШдан кейин иккинчи ўринда турадиган Бразилияда 645 мингдан ортиқ коронавирус инфекцияси аниқланган.\nИнфекция асоратлари туфайли 35 минг киши вафот этди. Деярли 267 минг киши тузалиб кетди.\n11.08 09:41 2329\n11.08 18:42 1564\nБугун, 00:04 1348\nБугун, 11:41 94


Мир Алишер шамчироғи шамчироқ бўлсин, дедим… - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 21 Апрел 2016\tКӯришлар: 1040\nЧилтандаги XV асрга тааллуқли Саксонохурдан топилган локи-белбоғининг суврати у чизган ташбеҳларда аксланади.\nУ ўзининг дарвишона битикларида:\n- …Мен деюрман ёрни бергил, эътибордан кечдимо, - дейди.\nҚуйида Сайфуллони ўқинг ва уқинг.\nКел, менинг ёнимга келгин, ўзга ёрдан кечдимо,\nСенсиз ўлган ул сумансо гул баҳордан кечдимо.\nЧашми чорим йўлларингга гар қадалган бўлмаса,\nНетгум охир чашми чорни, чашми чордан кечдимо.\nНортуяда келмасанг гар мен томон маркабсавор,\nБир тугулким, мингта маркаб, мингта нордан кечдимо.\nШайх дегайки, хеш-таборни айладинг сархам, нечун,\nЁр учун иллоки бул дам хеш-табордан кечдимо.\nСарзаниш қилдинг мени сабру қароринг йўқми, деб,\nЁри жоним, мен бу кун сабру қарордан кечдимо.\nСайфи дейди, ёр керакми ёки обру эътибор,\nМен деюрман ёрни бергил, эътибордан кечдимо.\nКим сафарга чиқса ҳар дам йўли оқ бўлсин, дедим,\nУнга ўнғай ҳамма ёну, ҳамма ёқ бўлсин дедим.\nКелди меҳмон, мен дедимки, кипригим устига қўн,\nСенга меҳмонхона бу кўзу қароқ бўлсин, дедим.\nУл кичик бошин силаркан моҳитоб тож бошга-ю\nСочга офтобдан таралган нур тароқ бўлсин, дедим.\nКатта мансаб олдию дўст, кўп такаббур бўлди, мен\nМансаби бундан-да юксак, каттароқ бўлсин, дедим.\nТашлади йўлимга ёғий дамба-дам қопқон, тузоқ,\nДамба-дам ёғийга йўлинг бетузоқ бўлсин, дедим.\nУл бахил дерки ишингда бўлмасин ҳосил, унум,\nУл бахилнинг қасдма-қасди, мен бироқ, бўлсин, дедим.\nКим ўлимни пеша қилди менга бадлик важҳидан,\nУнга неклик важҳидан умринг узоқ бўлсин, дедим.\nШеър, ғазални тунда ёзган Сайфи Оллоҳим учун,\nМир Алишер шамчироғи шамчироқ бўлсин, дедим.\nБу пари гулфом экан, гул фомини тасвирладим,\nҲамда кўп хушном экан, хуш номини тасвирладим.\nМўйқаламга ранглар олдим тунги ой андомидан,\nСўнг гўзалнинг ой каби андомини тасвирладим.\nШоиро, кокил эмас бу доми сайёддир аниқ,\nГарданимни чирмаган ул домини тасвирладим.\nШоиро лаб ҳам эмасдир, май тўла жомдир лаби,\nБўз матода май тўла ол жомини тасвирладим.\nШеър билан рассомчилик илҳомини берди пари,\nМенга берган икки шу илҳомини тасвирладим.\nЛабларидан бўса инъом айлади ағёрга у,\nРашк бўёғи бирла ул инъомини тасвирладим.\nСайфи Оллоҳ севгига оғозу анжом мингтадир,\nБунда битта севгининг анжомини тасвирладим.\nИзласанг гар яхши гапни, яхши гап Қуръонда бор,\nЛаб очибсан нурли сўздан, очма лаб, Қуръонда бор.\nБунда хушруйлар билан базму тараб йўқдир, вале\nҲуру ғилмонлар билан базму тараб Қуръонда бор.\nНе сабаб комил эмасман, деб бу кун бердинг савол,\nУл саволу, ул жавобу, ул сабаб Қуръонда бор.\nНек билан бадлар ишини сен важаблаб юрмагин,\nҲақ томондан барқарор меъёр, важаб Қуръонда бор.\nБўлма ўч ному насабга, рутбадан қилма ҳавас,\nРутбаи шоиста бирла ном, насаб Қуръонда бор.\nСайф, адабдан янги сўз айтдим, дея мақтанмагил,\nУл фазилат бирла ул ахлоқ, адаб Қуръонда бор.\nЭй муғанний созни чалгин, жўш урар кўнгилда май,\nСозу куйга завқу шавқни уйғотибди дилда май.\nШоиро, сен фасли гулда гул баҳорга олқиш айт,\nБир қиёс-бир гулда шарбат, бир қиёс-бир гулда май.\nЭй биродар майни ичгин, лек тилингни тоза тут,\nБаски асрори дилингни фош этаркан тилда май.\nКўзагар гилдан ясабди бир мунаққаш гил қадаҳ,\nКелтирингиз кўзагарга ҳамда менга гилда май.\nЭгри йўлми, тўғри йўлми, фарқи йўқ майхўрга ҳеч,\nМайлига ич эгри йўлда, ҳамда тўғри йўлда май.\nЧиққил, эй пири муғонким Сайфи Оллоҳ йўлига,\nКелди у бир қўлда хома, келди у бир қўлда май.\nБугун: 20-09-2020 09:19:53


Европа иттифоқи ва Андижон қирғини: Ким кимни алдади?\n17 май 2022, Тошкент вақти: 19:44\nМустақил таҳлилчилар¸ Ўзбекистонга қарши ЕИ сиëсатининг юмшашини Ташқи ишлар вазири Владимир Норов уринишлари маҳсули демоқдалар.\nЭслатма: бу мақола Андижон воқеаларига 5 йил тўлган санада тайёрланган.\n2005 йил 13 май куни Андижонда содир бўлган қонли воқеалар юзасидан мустақил халқаро текширув ўтказиш талаби билан Тошкент режимига қарши санкция жорий қилган Европа иттифоқи¸ асосий талаби Тошкент томонидан мутлақ писанд қилинмаганига қарамай¸ 2009 йили ўз санкцияларини ўзи бекор қилди.\n2005 йил 15 май: Европа иттифоқи Андижон қирғинини қоралади\n2005 йил 13 май куни Андижоннинг Бобур майдонида ҳукумат кучларининг намойишчиларга қарши ўт очгани оқибатида қанча одам ҳалок бўлгани ва ўша куни Андижонда нима бўлган эди, деган саволлар беш йилдан бери аниқ жавобсиз қолиб келмоқда.\nБу саволлар жавоби қонли воқеалар юзасидан мустақил халқаро текширув ўтказилсагина топилиши мумкин, дея баён қила бошлаган эди Европа иттифоқи расмийлари.\n2005 йили Британия Ташқи ишлар вазири лавозимида бўлган Жэк Строу Андижон бўйича энг кескин баëнот берган Европа расмийларидан бири эди.\n2005 йилнинг иккинчи ярмидан Европа иттифоқи раислигига келаётган Британиянинг ўша пайтдаги Ташқи ишлар вазири Жэк Строу биринчилардан бўлиб бундай чақирув билан чиқиш қилган эди.\n- Биз Ўзбекистонда рўй берган мудҳиш воқеаларга оид тезкор ҳаракатлар амалга оширишимиз лозим. Шунинг учун, мен президент Каримовни дарҳол Ўзбекистонда фаолият юритаётган нодавлат ва халқаро ташкилотлар ҳамда дипломатларга Андижонга бориб, вазиятни бевосита ўрганиш имконини беришга чақираман. Мен шунингдек, одамларнинг нега ўлдирилгани, улар қай вазиятда ўлдирилгани ва бунинг учун ким масъул эканини аниқлаш мақсадида мустақил халқаро тергов ўтказилишига чақираман. Бу тергов ишончли ва шаффоф тарзда ва тегишли халқаро идораларнинг иштирокида ўтказилиши шарт, деган эди юқори даражали Британия дипломати Андижон воқеаларидан бир неча кун ўтиб.\n2005 йил ноябр: Европа иттифоқи Андижон учун Тошкент режимини жазолади\nЎзбекистон ҳукумати Европа ва АҚШ расмийларининг мустақил текширувга оид талабларини беписанд қолдирди ва 2005 йилнинг ноябрида Европа Кенгаши Ўзбекистон ҳукуматига нисбатан санкция жорий қилди.\nБир йиллик муддатга жорий қилинган жазо чораларининг биринчи пункти ўлароқ, Андижонда намойишчиларга қарши ëппасига ўт очиш ва номутаносиб куч ишлатилиши учун масъул бўлган ҳамда қонли воқеалар юзасидан мустақил тергов ўтказилишига тўсқинлик қилаётган Ўзбекистон расмийларининг Европа иттифоқи ҳудудига киритилиши тақиқланди.\nҚора рўйхатга Ўзбекистон президенти киритилмаган бўлса-да, унга ўша пайтдаги Ички ишлар вазири Зокиржон Алматов, Мудофаа вазири Қодир Ғуломов, ҳозирда ҳам амалда қолаётган Миллий хавфсизлик хизмати раиси Рустам Иноятов каби расмийларнинг исмлари киритилган эди.\nЎзбекистонга қурол эмбаргосининг ҳам жорий қилинишини кўзда тутувчи санкцияларнинг бесамар экани бошиданоқ кўрилди. Зотан санкциялар эълон қилинган куннинг эртасига виза чеклови рўйхатида номи биринчи қаторга қўйилган Ички ишлар вазири Зокир Алматовнинг Германиядаги касалхонада даволанаётгани аниқланди. Ўзбекистон билан Европа ўртасида қурол олди-сотдиси шундоқ ҳам бўлмагани боис, қурол эмбаргоси кўпчилик сиёсатшунослар томонидан ўта рамзий, дея баҳоланди.\n2006 йил ноябр: Европа иттифоқи қатъияти яна бир йилга узайди\nОрадан бир йил ўтиб, 2006 йилнинг ноябрида Европа кенгаши Ўзбекистондаги инсон ҳуқуқлари вазиятнинг яхшиланмагани ва қонли воқеалар юзасидан мустақил текширув ўтказишга имкон берилмагани боис санкциялар жумласидан виза чеклови олти ойга, қурол эмбаргоси бир йилга узатирилди.\n2007 йил ноябр: Европа иттифоқи ўз қароридан пушаймон бўла бошлади\n2007 йилнинг май ойига келиб, Европа иттифоқининг Тошкент режимига нисбатан позицияси юмшай бошлади ва Термизда ўз ҳарбий базасига эга бўлган ва Европа иттифоқи раислигини ўз зиммасига олиш арафасида турган Германия Ўзбекистонга нисбатан санкцияларни умуман бекор қилиш ғоясини илгари сура бошлади.\nЎзи жорий қилган санкциялардан чарчай бошлаган Европа иттифоқи “Ўзбекистонда инсон ҳуқуқларига оид вазият яхшиланаётгани, хусусан, қамалган ҳуқуқ ҳимоячилари ва мустақил журналистларнинг баъзилари озод қилингани бунинг далилидир” қабилидаги баёнотлар қила бошлади.\n2007 йил баҳори: Тошкент Европа иттифоқига дакки берди\nГермания Европа иттифоқи раислигига келгач¸ Марказий Осиёга нисбатан янги стратегия жорий этилишини эълон қилди. Инсон ҳуқуқлари ташкилотлари ва аксар таҳлилчилар томонидан инсон ҳуқуқлари ва демократик қадриятларни стратегик манфаатларига қурбон келтириш, дея баҳоланган бу стратегия Тошкент сиëсати учун жиддий рағбат бўлди. Бу стратегияда бутун минтақа¸ хусусан Ўзбекистон билан энергетика ва хавфсизлик соҳасидаги ҳамкорлик Брюссел учун устивор мақсад қилиб белгиланди.\nЕвропа иттифоқи ва Ўзбекистон ўртасидаги алоқалар яхшиланишининг асосий муаллифлари Германия собиқ ташқи ишлар вазири Штайнмайер ва унинг ўзбекистонлик ҳамкасби Норовлардир.\n2007 йилнинг апрелида санкциялар масаласи Европа Кенгашида кўриб чиқилиши арафасида Брюсселга сафар қилган Ўзбекистон Ташқи ишлар вазири Владимир Норов, санкциялардан Ўзбекистон эмас, биринчи навбатда Европанинг ўзи зарар кўраётганини таъкидлади. "Ўзбекистон Андижон воқеалари учун ҳеч кимнинг олдида жавоб бериш ниятида эмас", деган эди жумладан жаноб Норов.\n- Биз ҳеч кимнинг олдида ўзимизни оқлашни истамаймиз. Биз ҳар доим барча масалалар, жумладан инсон ҳуқуқлари масаласида ҳам очиқ мулоқот тарафдори бўлиб келганмиз, яъни бу ерда устоз ва шогирд ёхуд етакловчи ва етакланувчи вазияти бўлмаслиги лозим. Ана шундагина ҳамкорлик тенг ҳуқуқли, Европа иттифоқи сиёсати эса самарали бўлади, деган эди Владимир Норов.\nЎша йилнинг ноябр ойида Германия раислигидаги Европа Кенгаши санкциялар масаласини кўриб чиқиб, уларни яна узайтиришга қарор қилди, бироқ “Ўзбекистонда кузатилаётган ижобий ўзгаришлар ва ЕИ билан Ўзбекистон ўртасида ўрнатилган инсон ҳуқуқларига оид мулоқотни инобатга олган ҳолда” виза чекловининг кучи олти ойга вақтинча тўхатилди. Олти ойдан кейин виза чеклови кучини вақтинча тўхтатиш қарори яна олти ойга узайтирилди.\n2007 йил баҳори: Пъер Морел ЕИ нинг танг ҳолга тушганини тан олди\nЕвропа иттифоқининг Марказий Осиё бўйича махсус вакили Пьер Морел мазкур қарор барча омилларни ҳисобга олиб қабул қилинди, дея баён қилди.\nБрюссел ва Тошкент алоқаларини қайта таъмирлаш мақсадида Пъер Морел ўтган йиллар давомида Тошкентда кунда-шунда бўлиб қолди.\n- Бу қарор мувозанатли қарордир, унга нисбатан турлича муносабатлар бўлаётганини тушуниш мумкин, чунки ўйин қоидалари шунақадир. Уни қабул қилишда кўплаб омилларни ҳисобга олишимизга тўғри келди. Лекин бу қарорни оддий қилиб изоҳлаш мумкин - Ўзбекистондаги вазиятга оид хавотирларимиз сақланиб қолмоқда ва Тошкент ҳукуматига қўйилган талабларимиздан қайтганимиз ҳам йўқ. Лекин бу қарорни танқид қилаётганларга мен ҳам "Нима қилишимиз керак эди?" деган саволни қўйишим мумкин. Ўзбекистон ҳукуматининг инсон ҳуқуқлари бўйича мулоқот ўтказиш таклифини рад этишимиз керакмиди? Андижон воқеаларини тафтиш қилиш имконини берувчи фурсатни рад қилишимиз керакмиди? Тўғри¸ қарама-қаршиликлар сақланиб қолмоқда, лекин бунга аниқлик киритишга оид ҳар қандай имкондан фойдаланишимиз лозим, дея таъкидлаган эди Озодлик билан суҳбатда Морел жаноблари.\n"Европа иттифоқи ўзи ва бошқаларни алдашга ўтди"\nБўҳронларни ўрганиш халқаро гуруҳи вице-президенти Алан Делетроз Европа иттифоқининг Ўзбекистонга нисбатан Андижон воқеаларидан кейин олиб борган сиёсати танқидчиларидан бири. Пьер Моррел илгари сурган саволларга Делетроз мулоқот қилиш жуда яхши, лекин мулоқот қилаяпмиз, дея кундан-кунга ёмонлашиб бораётган вазиятга кўз юмиш ўзини-ўзи алдашдан бошқа нарса эмас, дея жавоб қайтаради.\n- Мулоқот олиб бориш ёмон эмас. Аксинча¸ мен Европа иттифоқи Ўзбекистон билан олиб борган мулоқот фойда берди, деган фикрдаман. Чунки бу мулоқот натижаси ўлароқ, бир неча ҳуқуқ ҳимоячиси ва мустақил журналистлар озод қилинди. Шунинг ўзиёқ мулоқотнинг фойдаси борлигини англатади. Лекин сиёсатчилар, айниқса, Европа сиёсатчиларининг ўзлари алдашни ёқтирадиган одатлари бор. Биз европалик сиёсатчи ва дипломатларнинг Ўзбекистонда янги имкониятлар очилмоқда, қабилидаги баёнотларини 17 йилдан бери эшитиб келмоқдамиз, лекин уларнинг Ўзбекистон каби режимларнинг мудҳиш қилмишларига бармоқ орасидан қараш йўлини танлаши ҳам бор гап, дейди таҳлилчи Делетроз.\n2008 йил ноябр: Европа иттифоқи ўз талабидан воз кечди\n2008 йил ноябрида Андижонда намойишчиларга қарши ëппасига ўт очиш ва номутаносиб куч ишлатилиши учун масъул бўлган ҳамда қонли воқеалар юзасидан мустақил тергов ўтказилишига тўсқинлик қилаётган Ўзбекистон расмийларига нисбатан жорий қилинган виза чекловининг бутунлай бекор қилингани Делетрознинг бу фикрларини тасдиқлади.\nЧунки Европа кенгашининг бунга оид резолюциясида, санкциялар жорий қилинган пайтда қўйилган асосий шарт – қонли воқеалар юзасидан мустақил халқаро текширув ўтказиш талаби бажарилмагани ҳақида индамай қўя қолинди.\nАлан Делетроз ЕИ нинг Ўзбекистонга нисбатан тутаëтган иккиюзлама сиëсати танқидчиларидан бири.\nАлан Делетроз буни Ўзбекистон дипломатиясининг “Европадаги шахсий алоқаларига асосланган ғалабаси”, дея баҳолайди.\n- Ўзбекистон дипломатияси, хусусан жаноб Владимир Норов санкцияларнинг бекор қилинишига эришиш мақсадида Берлинни Брюсселда қаттиқ ҳаракат қилишга кўндиришда катта муваффақият қозонди. Бу муваффақиятни Ўзбекистон билан Германия, қолаверса Ўзбекистон билан Европанинг аксарият давлатлари ўртасидаги алоқаларнинг мустаҳкамланганида ҳам кўриш мумкин. Албатта, бунда Ташқи ишлар вазири лавозимини эгаллашдан олдин Берлин ва Брюсселда элчилик қилган жаноб Норовнинг шахсий алоқаларининг катта рол ўйнагани шубҳасиздир. Бунинг учун уни табриклаш мумкин холос. Лекин мен бундай сиёсат тарафдори эмасман, чунки давлатлар ўртасидаги сиёсатнинг шахсий муносабатлар билан ҳал қилиниши қабул қилиб бўлмайдиган ҳолдир. Бундан ташқари, Ғарб давлатларининг бу каби музокараларда ҳар доим ҳам принципиал ва қатъий позицияни сақлаб қолиш қобилиятига эга эмаслигини қайд этиш лозим, дейди Бўҳронларни ўрганиш халқаро гуруҳи вице-президенти Алан Делетроз.\nЎзбекистон МХХ си раиси Рустам Иноятов сурати жамоатчиликка деярли нотаниш.\n2009 йил ноябр: Тошкент ғалабаси муҳрланди\n2009 йилнинг ноябрида, санкциялар жумласидан рамзий аҳамиятга эга бўлса-да кучда қолаётган қурол эмбаргоси ҳам бекор қилинди.\nЎтган ҳафта эса, Брюсселда Андижон воқеаларининг беш йиллиги муносабати билан иккита тадбир ўтказилди. Тадбирлардан бири “Андижон воқеаларидан беш йил” ўтиб, деб номланди ва унда инсон ҳуқуқлари ташкилотлари ва 2005 йил 13 май воқеаларнинг бевосита гувоҳлари иштирок этди. 4 май кунги бу тадбирга Европа иттифоқи мулозимларининг энг қуйи даражадаги котиблари юборилди¸ холос.\n2010 йил май: Рустам Иноятов Брюсселда азиз меҳмон\nБу тадбирдан бир кун ўтиб - 5 май куни Брюссел идораларида Ўзбекистон ва Европа иттифоқи ўртасидаги инсон ҳуқуқлари бўйича мулоқот доирасида навбатдаги мажлис бўлиб ўтди. Европа иттифоқининг нуфузли мулозимлари мезбонлик қилган мажлисда, Ўзбекистон томонидан Адлия, Ички ишлар вазирлари ва бошқа мулозимлар қаторида, беш йил аввал виза чеклови қора рўйхатида бўлган ва мустақил текширув ўтказилмагани боис тинч намойишчиларнининг ўққа тутилгани учун масъул эмаслиги исботланмаган Ўзбекистон Миллий хавфсизлик хизмати раиси Рустам Иноятов ҳам қатнашди.


Россияда 18 йил бедарак йўқолган, ҳужжатсиз, ишсиз, бошпанасиз кўчада яшаб юрган тошкентлик фуқаро Ўзбекистонга қайтарилди — Sof.uz\nРоссияда 18 йил бедарак йўқолган, ҳужжатсиз, ишсиз, бошпанасиз кўчада яшаб юрган тошкентлик фуқаро Ўзбекистонга қайтарилди\n19.05 17:43 397 Ўзбекистон\nРоссияда 18 йил бедарак йўқолган ватандошимиз Ўзбекистонга қайтарилди. Бу ҳақда Ташқи меҳнат миграцияси агентлиги ахборот хизмати хабар берди.\nХабарга кўра, асли Тошкент шаҳридан бўлган фуқаро П.К 2003 йилда Россияга ишлаш мақсадида кетади. Маълум бир вақтдан кейин саломатлиги ёмонлашиб, инсульт бўлиши натижасида яқинлари билан алоқаси узилади.\nОрадан 18 йил ўтиб, фуқаро Самара шаҳридан топилди. Унинг шахсни тасдиқловчи ҳужжатсиз, ишсиз, бошпанасиз кўчада яшаб юрганлиги аниқланди.\nШунингдек, яна бир сурхондарёлик юртдошимиз И.Т Самара шаҳрида соғлиги ёмонлашиб, меҳнатга лаёқатсиз бўлиб қолиши ва паспортининг йўқолиши натижасида мураккаб вазиятга тушиб қолгани ҳақида мурожаат келиб тушган.\nУшбу фуқароларга мамлакатимизнинг Қозон шаҳридаги Бош консулхонаси томонидан «Ватанга қайтиш гувоҳномаси» расмийлаштириб, Халқаро миграция ташкилоти билан ҳамкорликда Қозон-Тошкент авиарейси орқали Ўзбекистонга қайтарилди.


Қайнонажон | Суғдиёна биринчи аёллар электрон журнали\n“ХИЁНАТНИНГ ДАСТИДАН ҲОЛИМ ХАРОБ” — Эримнинг телефонидан бегона аёл билан ёзишмаларини топиб олдим. Тўғриси, аввалари ҳам унинг эгри қадамларини кўнглим сезарди. Батафсил... Янги шарх қўшиш «СИНГЛИМ ВА ЭРИМ... ХИЁНАТГА ЧИДОЛМАЯПМАН!» — Биринчи бор турмуш қуриб оғзим куйган. Эрим билан чиқишолмай, ота уйимга қайтгандим. Қизим бор, ҳозир кап-катта бўлиб қолди. Батафсил... Янги шарх қўшиш «ОТА-ОНАМНИНГ ЮЗИГА ОЁҚ ҚЎЙГАНДИМ...»\n— Бир инсонга кўнгил қўйиб, эс-хушимдан айрилдим. Унинг гап сўзларига ишониб, ҳатто оқ кўйлак киймай турмуш қуришга, у билан қочиб кетишга ҳам рози бўлдим. Батафсил... Янги шарх қўшиш «РАФИҚАМГА ЎХШАЙДИ, БИРОҚ...»\n— Олти ой илгари автоҳалокат туфайли рафиқам дунёдан кўз юмди. Ўзим ҳам шифохонага тушиб қолдим. Батафсил... Янги шарх қўшиш “ИФФАТИМНИ САҚЛАЙ ОЛМАГАНИМГА БУВИМ АЙБДОР”\n— Яқинда 17га кираман. Тиббиёт коллежининг биринчи босқичини тамомлаяпман. Батафсил... Янги шарх қўшиш «ЎҒЛИМНИНГ УЧИНЧИ ТУРМУШИ... АММО БУ КЕЛИН ҲАМ БЎЛМАЙДИ!»\n— Ўғлим уйлангач, хотини билан келишолмай ажрашиб кетишди. Хозир алимент тўлайди, набирамдан хабар олиб турамиз. Батафсил... Янги шарх қўшиш “БОЛАЛАР УЙИГА ТОПШИРГАН ҚИЗИМ МЕНДАН ЮЗ ЎГИРДИ”\n— Турмушга чиққанимдан кейин эрим билан келишолмай қўлимда қизим билан ота-онамникига қайтиб бордим. Бироқ улар мендан ор қилиб, ҳайдаб солишди. Батафсил... Янги шарх қўшиш «НОШУКУР ХОТИННИНГ ДАСТИДАН ДОД»\nОила қурганимизга йигирма йилдан ошди. Уч нафар фарзандимиз бор. Аёлимни яхши кўраман. Батафсил... Янги шарх қўшиш «ЎҒЛИМ УЙЛАНИШНИ ИСТАМАЙДИ...»\n— Ўғлим 28 ёш. 5 йил аввал ўзи кўнгил қўйган қизга уйлантириб қўйдим. Аммо келиним билан келишолмай ажрашиб кетишди. Батафсил... Янги шарх қўшиш «ЯҚИН ДУГОНАМ БИЛАН МУНОСАБАТЛАРИМИЗ СОВИЯПТИ»\n— Икки дугонам бор. Бир йил аввал улар ўзаро жанжаллашиб қолишди ва ҳозиргача гаплашишмайди. Батафсил... Янги шарх қўшиш Бошқа мақолала...\n«ЭРИМНИНГ «ЧЎРИСИ» БЎЛИШДАН ЧАРЧАДИМ…»\n«ИККИНЧИ БАХТИМ ҲАМ САРОБ ЭКАН...»\nҚайнонанинг ёмони бўлмайди!\n«Эрим ўзидан катта аёл билан юради...»


Бола 30 даража иссиқ остида машина салонида қолиб кетди, сўнгра...\n23:00 / 29.06.2016\nРоссиянинг Новосибирск вилоятидаги Марказий бозор сотувчилари қуёш тиғида турган машина ичидан ёш боланинг йиғлаётганига гувоҳ бўлишди ва уни қутқаргани шошилишди. Бу ҳақда ИИВ ББ матбуот хизмати хабар бермоқда.\nВоқеа қоқ пешинда содир бўлган. Ўшанда ҳаво ҳарорати +30 кўрсатиб турган. Сотувчилар, аввало, “Мазда Демио” салонида йиғлаб турган болакайнинг овозини эшитишган. Унинг ёнида ота-онаси бўлмаган.\nОдамлар йиғилиб, машина салони ичига разм солишганида унинг ичида иссиқдан қизариб кетган 1,5-2 яшар боланинг йиғлаб турганига гувоҳ бўлишган.\nБошида болани гап-сўз билан овутишга уринишган, аммо бу самара бермаган. Унга ойна орқали қувурча ёрдамида шарбат тутишган. Аммо машинани оча олишмаган. Унинг ойнасини синдирмоқчи бўлишган, бироқ бозор назоратчилари бунга рухсат бермаган. Шунда қаердандир икки йигит пайдо бўлган, машина эшикларини очган ва кўздан ғойиб бўлган.\nГувоҳларнинг сўзларига қараганда, боланинг йиғлаётганини кўриб қолишганидан то уни машина салонидан тушириб олганларича, 40 дақиқа вақт ўтган. Аммо шунча вақт ўтсада унинг онаси кўриниш бермаган.\nОрадан вақт ўтиб, унинг онаси бозор ичидан чиқиб келган ва бўлган воқеани тинглаган. Сўнгра ҳеч қандай ҳиссиётларсиз ўз боласини одамлар қўлидан олиб, машинага ўтириб, жўнаб кетган.


FYF пайпоғи спорт пойафзалининг ўрнини босиши мумкин\n12:02 / 14.08.2015 2549\nШвейцариянинг Swiss Barefoot Company компанияси юқори пишиқликка эга пайпоқ яратди. Таъкидланишича, у спорт пойафзалининг ўрнини эгаллаши мумкин.\nFree Your Feet номли маҳсулот ташқи кўринишдан бармоқлар ажратилган юнгли пайпоққа ўхшайди, аммо пишиқлиги жиҳатдан одатий хом ашёдан тайёрланган кўплаб пойафзаллардан устун туради.\nЛойиҳа муаллифлари FYF’ни универсал спорт пойафзали сифатида кўрмоқда, чунки у югуришга ҳам, виндсёрфингга ҳам, тоғларга чиқишга ҳам тўғри келади.\nFYF 46.5 фоизга Dyneema материалидан иборатдир. Тадқиқотчилар уни дунёдаги энг мустаҳкам материал деб ҳисобламоқда.\nDyneema UHMWPE толасининг савдо белгиси бўлиб, бронежилет ва транспорт зирҳи учун қўлланадиган юқори зичликдаги полиэтилендан тайёрланади. Ҳисоб-китобларга қараганда, хом ашё пўлатдан 15 баробар мустаҳкамроқдир.\nАммо бу янги маҳсулотнинг ягона ютуғи эмас. Унинг енгиллиги туфайли одам ўзини оёқяланг юргандай ҳис қилади, бундан ташқари, пайпоқ мутлақо сув ўтказмайди. Kickstarter сайтидаги акциянинг якунланишига 3 ҳафта қолганида лойиҳа кутилганидан 9 баробар кўпроқ пул тўплади. Айни пайтда FYF ҳисобида 100 минг доллар бор. Бир жуфт пайпоқнинг нархи 80 долларни ташкил қилади. Маҳсулот йил охиридан етказила бошланади.


Nike компанияси 12 млрд долларлик ўз акцияларини қайтариб сотиб олади\n17:09 / 20.11.2015\nДунёдаги спорт кийимлари ишлаб чиқарувчи энг йирик Nike компанияси директорлар кенгаши 12 млрд долларлик ўз акцияларини қайтариб сотиб олиш ҳамда А ва В синфидаги акцияларни бўлиш бўйича янги дастурни маъқуллаганини эълон қилди.\nАйни пайтда компанияда 8 млрд долларлик акцияларни қайтариб сотиб олиш бўйича дастур амал қилмоқда. Янги 4 йиллик дастур жорий дастурдан кейин бошланади. Жорий дастур 2016 йилнинг май ойи охирида якунланади.\nNike акцияларининг бўлиниши 23 декабрдаги акциялар кўринишида дивидендларни тўлаш орқали амалга оширилади.\n1964 йилда Фил Найт ва Билл Бауэрман томонидан яратилган компания ҳозирда ўзининг бош рақобатчиси Adidas’ни ортда қолдирмоқда ҳамда кичикроқ рақобатчиларидан анча олдинда бормоқда.\nОктябрда компания яқин беш йилда ўтган даврга нисбатан тезроқ ўсишни кутаётганини айтган. Nike 2020 молиявий йилда ўзининг тушумини электрон тижорат, аёллар учун маҳсулотлар ва Jordan бренди буюмларини сотиш ҳисобига 63 фоизга, яъни 50 млрд долларгача кўпайтиришни режалаштирмоқда.


Энг улуғ, энг азиз байрамимиз — мустақиллигимизнинг 26 йиллиги шодиёналари билан бирга Қурбон ҳайити нишонланишида ҳам ўзига хос рамзий маъно бор. Зеро, айнан истиқлол халқимизга муқаддас динимиз арконларини эмин-эркин адо этиш имконини берди.\n“Маҳалла” хайрия жамоат фонди, “Нуроний” жамғармаси бўлимлари ва бошқа ташкилотлар томонидан байрам тадбирларини тинч-осойишта, халқимизга хос меҳр-мурувват, бағрикенглик ҳамда саховатпешалик фазилатларини намоён этган ҳолда ўтказиш юзасидан чора-тадбирлар белгиланди. Ҳайит намози ўқиладиган масжидларда барча шароит ва қулайликлар яратилди. Фуқаролар хавфсизлигини таъминлаш мақсадида ички ишлар, ёнғин хавфсизлиги, санитария-эпидемиология назорати маркази ходимлари билан ҳамкорликда зарур чора-тадбирлар кўрилди. Маданият ҳамда истироҳат боғлари, аҳоли гавжум масканларда халқ сайиллари ўтказишга алоҳида эътибор қаратилмоқда. Давлат ва жамоат ташкилотлари, ҳомийлар томонидан кам таъминланган, ижтимоий ҳимояга муҳтож оилалар, Меҳрибонлик, Саховат ҳамда Мурувват уйларига совға-саломлар топширилаяпти.\nТошкент шаҳар ҳокимлиги томонидан Ватанимиз мустақиллигининг йигирма олти йиллиги ҳамда Қурбон ҳайити байрами муносабати билан “Ҳеч ким меҳр-эътибордан четда қолмасин!” деб номланган хайрия акциялари давом этмоқда. Шайхонтоҳур туманида ташкил этилган ана шундай тадбирга эҳтиёжманд, боқувчисини йўқотган оилалар вакиллари таклиф қилинди.\nУнда халқимизнинг орзу-ўйлари, ҳаётига дахлдор масалаларни кенг ва атрофлича ўрганиш, таҳлил этиш, турли камчиликларга ўз вақтида ечим топиш, одамларга елкадош бўлиш масаласига жиддий эътибор қаратилаётгани таъкидланди.\nФайзли дастурхон атрофида кечган самимий мулоқотларда мустақиллик, тинчлик ҳамда осойишталик, юртимиздаги ҳамжиҳатлик, меҳр-оқибат, шукроналик муҳити энг катта бойлик экани алоҳида таъкидланди. Иштирокчиларга бадиий-маърифий адабиётлар, кичкинтойларга эса турли совғалар улашилди.\nБу каби хайрия тадбирлари одамлар орасида меҳр-оқибатни мустаҳкамлашга, тинчлик деб аталмиш улуғ неъматни қадрлашга ундаши билан янада аҳамиятлидир.\nШайхонтоҳур тумани бош имом-хатиби.\nМазкур рукндаги бошқа мақолалар: « «Дунёнинг барча ўлкаларида ҳаётбахш мусиқа садолари доимо янграб турсин!»\tЖонажон ватанимизнинг энг улуғ ва энг азиз байрами »


Ўзбекистонлик зумрадфурушнинг Россияда қўлга олингани\nБир замонлар Заҳириддин Муҳаммад Бобур соҳиби бўлган машҳур “Кўҳинур” олмоси бугун Англия қироличасининг манглайида ялтираб турибди. Ўзи мурғакккина бўлган бундай қимматбаҳо тошларга бир пайтлар бутун бир ўлкани беришган. Куни-кеча Москва шаҳрининг милиция ходимлари ана шу қимматбаҳо тошни пуллаётган ўзбекистонлик фуқарони қўлга олишди. Раббим Темиров ёнидан топилган зумрад тош оз эмас, кўп эмас 3 миллион АҚШ доллари қимматида деб баҳоланди. Бу ҳақдаги тўлиқ тафсилотларни ҳамкасбим Садриддин тайёрлаган лавҳадан билиб олишингиз мумкин.\n“Московская правда” газетасининг мухбири Андрей Курочкиннинг “Озодлик” мухбири билан суҳбатда айтишича, Раббим Темиров Ўзбекистоннинг Самарқанд вилоятида яшайди. У Москва шаҳрига келиб, яқин одамларига қимматбаҳо тоши бор эканлигини айтиб, уни сотишда ёрдам беришларини илтимос қилади. Бир қанча вақт бу тошга пули етадиган мижоз изланади. Москва шаҳар Ички Ишлар Бошқармасининг Иқтисодий Жиноятларга қарши кураш бўлими ходимлари бу воқеадан хабар топишиб, мижоз сифатида ўзлари харидор бўлишади. Ҳозир воқеанинг ривожини сал кейинга қолдириб, бу қандай қимматбаҳо тош эканлигини билиб олайлик. Андрей Курочкиннинг айтишича:\n“Бу зумрад. Унинг қаердан олиб келинганлиги ҳозирча нома’лум. Тошнинг устки қисми гранит билан қопланган. Бундан эса ушбу зумрад қазилмалар олиб борилаётган конлардан биридан ўғирланган бўлишини тахмин қилиш мумкин”.\nАна шу тошни Раббим Темиров 450 минг АҚШ долларига сотишга рози бўлди. Аммо унинг мижози милиция ходими бўлиб чиқди. Москва шахар Ички Ишлар Бошқармаси матбуот котиби Елена Персилова “Озодлик” мухбирига Раббим Темировнинг ушланиш жараёни ҳақида шундай деди:\n“Бири Грузия фуқароси, иккинчиси Ўзбекистон фуқароси бўлган икки ёш йигит, катталиги 420 карат бўлган зумрадни “Красная ворота” метроси ёнида сотишмоқчи бўлганларида ички ишлар ходимлари томонидан қўлга олинди”.\nЕлена Персиловага кўра , улар қора бозорда қимматбаҳо тошлар билан шуғулланадиган одамлар билан алоқа ўрнатмоқчи бўлишган. Иккинчи ушланган Грузия фуқароси ҳозирча қўйилган айбни бўйнига олмаяпти. Гўёки у бу ерга тасодифан келиб қолган ва Раббим Темировни танимайди. Матбуот котиби бу тошнинг қаердан олингани ҳақида шундай тахмин билдирди:\n“Бизнингча бу зумраднинг ватани Россия. Лекин энг сўнгги хулосани мутахассислар айтишади”.\nБиз матбуот котиби Елена Персиловадан Ўзбекистон фуқароси ушланганлиги ҳақида Ўзбекистон элчихонасига хабар берилдими, деб сўраганимизда у: “Ҳозирча ҳеч нарса айтолмайман” -- деб жавоб берди.\nАйни пайтда изқуварлар тошнинг қаердан ўғирланганини аниқлашмоқда. Зумраднинг ҳозирги тахминий баҳоси 3 миллион АҚШ доллари. Лекин аниқ ташхис қўйилгандан сўнг, унинг баҳоси бундан ҳам қиммат бўлиши мумкинлиги айтилмоқда.


Хитойда оёқ ва қўл бармоқлари 31 та бўлган бола дунёга келди » Ўзбекистон янгиликлари – Zamin.uz\n05-05-2016 | 15:43\nZAMIN.UZ / Дунё / 05 Май 2016 года687\nХитойда қўлида 15 та, оёғида 16 та бармоғи бўлган бола дунёга келди, деб хабар берди “Даракчи” нашри. Қизиғи шундаки, боланинг онаси ҳам полидактилия (кўп бармоқлилик)дан азият чеккан. Аёл ҳомиладорлик пайтида ультратовуш текширувидан ўтганда, шифокорлар бола ҳеч қандай аномалиясиз ривожланаётгани, фақатгина ортиқча бармоқлар билан туғилишини маълум қилган. Шифокорларнинг айтишича, чақалоқни ҳозир операция қилишнинг иложи йўқ. Чунки бола кичкина бўлганлиги учун организми анестезияни кўтара олмайди. У бир ёшга тўлиб, суяклари қотмагунга қадар, операция қилишнинг иложи бўлмайди. Бундан ташқари, бундай қиммат операцияни ўтказишни бола ота-онасининг чўнтаги кўтармайди. Улар операция учун ҳомий қидиришмоқда.Полидактилия кенг тарқалган ирсий касалликлардан бири ҳисобланиб, ер юзида ҳар 5000 чақалоқдан бири 6 та бармоқ билан туғилади. Энг кўп бармоқли одам деб ҳиндистонлик — қўлида еттита, оёғида ўнтадан бармоғи бўлган Акшату Саксена ҳисобланади.


Бугунги кунда дунё аҳолисиниг 1 миллиардга яқини йод танқислиги оқибатида азият чекадиганлар экан. Бу яшаш ҳудуди билан боғлиқ жараёнми ёки бошқа сабалари ҳам борми? Мазкур касалликнинг аломатлари қандай?\n— Йод танқислиги, асосан, океан ва денгиздан анча узоқ ҳудудларда истиқомат қилувчи аҳоли орасида кўп учрайди, — дейди тиббиёт фанлари номзоди, олий тоифали жарроҳ Алижон ФАҚИРОВ. — Унинг оқибатида келиб чиқадиган буқоқ касаллиги Ўрта Осиё давлатларида, шу жумладан, Ўзбекистонда ҳам кўп учрайди. Эндемик буқоқ ёки гипотериз йод анорганик кимёвий унсурнинг организмда етишмовчилиги оқибатида келиб чиқадиган сурункали касаллик ҳисобланади. Қалқонсимон без ишлаб чиқарадиган тироксин фаоллиги жуда юқори бўлган гормон бўлиб, одам организмининг асосий модда алмашинувида етакчи ўрин эгаллайди. У овқат ҳазм қилиш тизимидан қонга сўрилиб, қон орқали барча орган ва тўқималарга етиб боради.\n— Йод танқислиги қандай оқибатларга олиб келиши мумкин?\n— Йод танқислигига йўлиққан кишида, асосан, асабийлашиш, тушкун кайфият пайдо бўлиши, уйқу бузилиши, дармонсизлик, хотира сусайиши, бош оғриши ва айланиши ўринсиз ташвишга тушиш, кўз оғриши, қалтираш, титраш, суицид фикрлар пайдо бўлиши, уришқоқлик каби ҳолатлар кузатилади.\nЮрак-қон томир тизимида юрак оғриши, қон босимининг ошиши, юракнинг тез-тез уриши, турли санчиқлар пайдо бўлади.\nДори-дармон кор қилмайдиган оғир формадаги камқонликда қон шаклли элементлари нисбатининг бузилиши ҳам кузатилиши мумкин. Шунингдек, суяк ва мушакларда турли-туман оғриқлар, терида шиш пайдо бўлиши, нафас йўллари тез-тез шамоллаши, аёлларда ҳайз кўриш жараёнининг бузилиши, бепуштлик, соч тўкилиши, терида доғ пайдо бўлиши, мудом қуруқшаб юриши кузатилади.\nНафас сиқилиши, ҳаво етишмаслиги, лабларнинг кўкариши, йўталиш ҳолатлари кузатилади. Овқат ҳазм қилиш аъзоларида ҳазмнинг ёмонлашиши оқибатида моддалар алмашинуви издан чиқиб, қорин соҳасида оғриқлар пайдо бўлади.\n— Буқоқ мунтазам бош оғриғига сабаб бўладими?\n— Ички секреция безлари ва эндокрин безлар бевосита қонга биологик жиҳатдан фаол бўлган модда-гормонлар ишлаб чиқаради. Ички секреция безларига гипофиз, эпифиз, қалқонсимон без, қалқонсимон без атрофи, буйрак усти бези, жинсий безлар киради. Уларнинг фаолиятида ўзгаришлар бўлиши бир қанча нохуш аломатлар билан бир қаторда бош оғриқларини ҳам келтириб чиқаради.\nДиффуз токсик буқоқ (Базедов касаллиги) — қалқонсимон без фаолияти кучайиб кетганида келиб чиқади. У кўз косаси чиқиб кетиши, юрак маромининг тезлашиши, қалқонсимон без ўлчамларининг катталашиши, жиззакилик ва йиғлоқилик билан ифодаланади.\nАддисон (буйрак усти безининг пўстлоқ қисми етишмовчилиги) касаллигида бош хуружсимон оғрийди, терида доғлар пайдо бўлади ҳамда бемор қўзғалувчан бўлиб қолади. Бундай беморларда хотира пасайиши, диққатнинг йўқолиши, қўл-оёқларнинг тиришиши, қулоқ шанғиллаши мумкин.\n— Буқоқ қандай даволанади?\n— Эндокрин безлар фаолияти бузилганда пайдо бўладиган оғриқлар эндокринолог шифокор томонидан даволаниши лозим. Чунки бу касалликка беэътибор бўлмаслик зарур.\nАввало, овқатланиш, меҳнат қилиш, дам олиш ва ухлаш режимига қатъий риоя қилиш тавсия этилади. Артериал босим ошганда эса қон босимини пасайтирадиган, қон суюлтирадиган, пешоб ҳайдовчи препаратлардан фойдаланиш лозим.\nБуқоқ даражасига кўра даволанади. Уни даволашда уйғунлашиб келган касалликлар, туғма нуқсонлар, тананинг анатомо-физиологик хусусиятлари ва албатта, касалликнинг даражаси эътиборга олиниши керак. Шундагина бу оғир касалликни енгиш мумкин.\nХалқ табобатида буқоқни қуйидагича даволаш тавсия этилади. Ёнғоқ мевасининг ғўраси олиниб, қирғичдан ўтказилади ва 1 литрли идишга солиниб, устидан то ғўрани тўлиқ қоплагунча 70 фоизли тиббиёт спирти қуйилади. Ҳар куни бир чой қошиқдан 2 марта истеъмол қилинади.\nКатта ёшли одамнинг бир кеча-кундузда йодга бўлган эҳтиёжи ҳам 150-200 микрограмм, ҳомиладор аёлларда 200-250 микрограммни ташкил қилади.


15 Январь 11:22\nNUR-SULTAN. Kazinform – Британиялик олимларнинг тадқиқотларига кўра, коронавирус билан касалланган одам камида беш ой давомида иммунитетни сақлайди. Бундан ташқари, қайта юқтириш эҳтимоли биринчисига нисбатан 83 фоизга паст, деб хабар беради Kazinform BBCга асосланиб.\nБританиядаги эпидемиологик вазият Европадаги энг ёмон ҳолат бўлиб қолмоқда. Ўтган кун давомида мамлакатда пандемия бошланганидан бери энг кўп ўлим ҳолатлари қайд этилди - 1564 киши вафот этган. Мамлакат бўйлаб локдаун жорий қилинган. Лондонда ва бошқа йирик шаҳарларда полиция патруллари фаолроқ ишлай бошладилар, улар карантинга риоя қилинишини назорат қилади ва бузувчилар тобора кўпроқ жаримага тортилмоқда.\nБританиянинг соғлиқни сақлаш тадқиқотлари ташкилоти томонидан ўтказилган тадқиқотлар шуни кўрсатдики, коронавирус билан касалланганлар камида беш ой давомида иммунитетни сақлаб қолишади. Бундан ташқари, қайта юқтириш эҳтимоли биринчи марта касал бўлиш хавфидан 83 фоизга пастдир.\nУмуман олганда, инсон танасида иммунитетни сақлашнинг аниқ вақти ҳали ҳам номаълум.\nЎтган йилнинг июнь-ноябрь ойлари орасида ўтказилган тадқиқотда коронавирус билан касалланган 6614 инглиз тиббиёт ходими кўриб чиқилди. Ушбу беморларнинг фақат 44 нафари қайта касалланган.\nТадқиқотчиларнинг таъкидлашича, ушбу статистика умид бағишлаши мумкин, аммо қайта юқтирган одам баъзан биринчи мартадаги каби юқтириши ҳам мумкин. «Агар сиз касалликни енгиб чиқсангиз ва ҳозир ўзимни хавфсизман деб ҳисобласангиз, сиз оғир касалликка чалиниш хавфи пастроқ бўлишига қарамай, инфекцияни бошқаларга юқтиришингиз мумкин», - дейди тадқиқот муаллифларидан бири Сьюзан Хопкинс.\nШуни ҳисобга олган ҳолда, Буюк Британия расмийлари барча фуқаролар уйда ўтиришлари керак, деб хулоса қилмоқда.\nБундан ташқари, иммунитет атиги беш ойгача давом этишини ҳисобга олсак, ўтган баҳорда пандемиянинг биринчи тўлқини пайтида касал бўлган одамлар яна хавф остида.\nАвстралия Оксфорд вакцинасининг самарадорлигига шубҳа билан қарайди\nАвстралиялик олимлар гуруҳи ҳукуматни иммунизация стратегиясини қайта кўриб чиқишга чақирмоқда. Уларнинг фикрига кўра, Оксфорд университети ва AstraZeneca томонидан ишлаб чиқарилган вакцина жамоавий иммунитетни шакллантиришда самарасиз.\nБир нечта иммунологлар ва мухолифатдаги лейбористлар партияси вакиллари синовларда энг юқори натижаларни кўрсатган BioNTech/Pfizer ва Moderna вакциналарини сотиб олиш бўйича ишларини давом эттиришларини таъкидладилар. Баъзи соғлиқни сақлаш мутахассислари, шунингдек, AstraZeneca препарат билан эмлашни кейинги ойда тўхтатиш кераклигини айтишади. Бироқ, бу таклиф Канберрада расмийлар томонидан маъқулланмаган.\nАвстралия тиббиёт ассоциацияси (АМА) президенти Эндрю Миллернинг сўзларига кўра, AstraZeneca вакцинасининг бошқа дорилар каби самаралироқ эканлиги тўғрисида ҳеч қандай далил йўқ, шунинг учун оммавий иммунитет шаклланмаслиги мумкин. Миллер препаратни қўллашда шошилмасликка чақирди.\nУнинг сўзларига кўра, АҚШ ва Буюк Британия билан таққослаганда, Австралия пандемияни назорат қилади. Аҳолининг умидларини қондириш ва мамлакатни энг самарали вакцина билан таъминлаш учун эмлаш жараёнини тўхтатиб туриш имконияти мавжуд.\nБироқ, Австралия ҳукумати Оксфорд университети ва AstraZeneca вакциналари вирусдан ҳимоя қилишига ва режаларини ўзгартирмаслигига ишончи комиллигини айтди. «AstraZeneca вакцинаси самарали, хавфсиз ва сифатли», - дейди Австралиянинг бош санитария ходими Пол Келли. Австралия 54 миллион AstraZeneca вакцинасини сотиб олди.


Депутатлар рейтинги. Ижтимоий тармоқда ким қанчалик фаол?\nДепутатлар рейтинги. Ижтимоий тармоқда ким қанчалик...\n21.12.2017 09:50 0 593\nДепутат Иброҳим Ходжиев саҳифасидан скриншот\nЎзбекистон Республикаси Президенти Шавкат Мирзиёев 2017 йилнинг 12 июл куни сиёсий партиялар фаолияти юзасидан видеоселектор йиғилиши ўтказиб, унда сенаторлар ва депутатлар ижтимоий тармоқларда ўз саҳифаларини очишлари кераклигини таъкидлаган эди.\n«Парламент фаолиятига оид камчиликларга айрим депутат ва сенаторлар ўз вазифасини тўғри англаб етмагани ҳам сабаб бўлмоқда. Буни очиқ тан олишимиз керак. Шундай парламент вакиллари борки, ўтган қарийб икки ярим йил мобайнида муҳокама этилаётган қонун лойиҳалари ва масалалар бўйича бирон марта маъруза қилмаган, уларга муносабат билдирмаган, улар фақатгина кўр-кўрона овоз бериш билан шуғулланади. Афсуски, бу – аччиқ ҳақиқат. Депутат ва сенаторлар ўз фаолияти ҳақида сайловчиларни хабардор этиб бориш учун интернетда, ижтимоий тармоқларда ўз саҳифаларини очиб, зарур маълумотларни киритиб боришлари лозим. Дунёдаги кўпгина мамлакатлар аллақачон шу тизимга ўтган», деган эди Президент.\nБугун ижтимоий тармоқларда фаоллик кўрсатаётган депутатлар билан танишамиз. Уларни билмаганлар таниб олсин. Рейтингни тузишда саҳифа қачон очилгани, оммабоплиги ва фаоллиги ҳисобга олинди (2017 йил 1 декабр ҳолатига).\n1. Ходжиев Иброхим Икрамович, Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитаси аъзоси, Тадбиркорлар ва ишбилармонлар ҳаракати – Ўзбекистон Либерал-демократик партиясининг фракцияси\nФейсбук – депутатлар орасида энг ёш бўлишига қарамасдан, ўз шахсий профили ва расмий саҳифаси орқали виртуал оламда анча фаол. Саҳифаси ҳам оммабоплиги билан ажралиб туради.\nТвиттер – йўқ.\nТелеграм – йўқ.\n2. Кушербаев Расул Хидралиевич, Ахборот ва коммуникация технологиялари масалалари қўмитаси аъзоси, Тадбиркорлар ва ишбилармонлар ҳаракати – Ўзбекистон Либерал-демократик партиясининг фракцияси.\nФейсбук – шахсий профили ва расмий саҳифасига эга, анча фаол депутатлардан ҳисобланади.\n3. Жамолдинова Одинахон Расуловна, Фан, таълим, маданият ва спорт масалалари қўмитаси аъзоси, Тадбиркорлар ва ишбилармонлар ҳаракати – Ўзбекистон Либерал-демократик партиясининг фракцияси.\nФейсбук – ўз шахсий профили ва расмий саҳифасига эга, ижтимоий тармоқнинг энг фаол депутатларидан.\n4. Шукуров Элбек Хабибуллаевич, Бюджет ва иқтисодий ислоҳотлар қўмитаси аъзоси, Тадбиркорлар ва ишбилармонлар ҳаракати – Ўзбекистон Либерал-демократик партиясининг фракцияси.\nФейсбук – шахсий профили орқали энг фаол депутатлар қаторида тилга олинади. Расмий саҳифаси эса анча оммалашгани билан барча депутатларни ортда қолдиради, лекин август ойидан бери пост жойланмагани кўнгилни хира қилади.\n5. Туляков Элдор Собиржонович, Бюджет ва иқтисодий ислоҳотлар қўмитаси аъзоси, Ўзбекистон «Миллий тикланиш» демократик партиясининг фракцияси.\nФейсбук – расмий саҳифаси орқали анча фаол бу депутат лайкерлари ва фолловерлари сони бўйича етакчилик қилмоқда.\n6. Умаров Нариман Маджитович, Фан, таълим, маданият ва спорт масалалари қўмитаси аъзоси, Ўзбекистон «Адолат» социал-демократик партиясининг фракцияси.\nФейсбук – яққол ажралиб турадиган расмий саҳифага эга, аммо энг пассивлар қаторидан жой олган. Президент сайловидан кейин саҳифа деярли тўхтаб қолган.\nТвиттер – ушбу тармоқда аккаунтига эга кам сонли депутатларимиздан, сайлов-2016 баҳонасида мазкур саҳифа дунё юзини кўрган ва шу бўйича қолиб кетган.\n7. Умаралиев Акмал Акбаралиевич, Ўзбекистон Халқ демократик партиясининг фракцияси, Ўзбекистон Республикаси Олий Мажлиси ҳузуридаги Нодавлат нотижорат ташкилотларини ва фуқаролик жамиятининг бошқа институтларини қўллаб-қувватлаш жамоат фондининг маблағларини бошқариш бўйича парламент комиссияси.\nФейсбук – ўз шахсий профили орқали анча фаол. Август ойида очилган расмий саҳифаси эса ҳозирда бироз ҳувиллаб қолган.\n8. Ханиязов Зафар Базарбаевич, Экология ва атроф-муҳитни муҳофаза қилиш масалалари қўмитаси аъзоси, Тадбиркорлар ва ишбилармонлар ҳаракати – Ўзбекистон Либерал-демократик партиясининг фракцияси.\nФейсбук – ижтимоий тармоқда ўз шахсий профили ва расмий саҳифасига эга. Профилида қанчалик фаол бўлса, август ойида очилган саҳифасида шунчалик пассив.\n9. Сулаймонов Умиджон Қурбонович, Мудофаа ва хавфсизлик масалалари қўмитаси аъзоси, Ўзбекистон «Адолат» социал-демократик партиясининг фракцияси.\nФейсбук – ўз шахсий профилида анча фаоллик кўрсатган мазкур депутатимиз расмий саҳифага келганда оқсаб қолган. Саҳифа очилганидан (август ойида) кейин постлар киритилмаган.\n10. Абдижамилов Жолдасбай Зинатдинович, Аграр ва сув хўжалиги масалалари қўмитаси аъзоси, Ўзбекистон «Миллий тикланиш» демократик партиясининг фракцияси.\nФейсбук – ижтимоий тармоқдаги энг фаол депутатлардан бири дейиш мумкин. Ҳозирча шахсий профилига эга, расмий саҳифа очмаган.\n11. Кобилов Рустам Ражаббоевич, Аграр ва сув хўжалиги масалалари қўмитаси аъзоси, Тадбиркорлар ва ишбилармонлар ҳаракати – Ўзбекистон Либерал-демократик партиясининг фракцияси.\nФейсбук – шахсий профилига эга энг фаол депутатлардан, фақат расмий саҳифаси йўқ.\n12. Кадиров Алишер Келдиевич, Халқаро ишлар ва парламентлараро алоқалар қўмитаси аъзоси, Ўзбекистон «Миллий тикланиш» демократик партиясининг фракцияси.\nФейсбук – шахсий профилига ва расмий саҳифасига эга, фаол депутатлар сирасига киради. Твиттер – йўқ.\nТелеграм – мессенжерда расмий каналига эга ягона депутат.\n13. Умиров Абдуғани Эргашевич, Бюджет ва иқтисодий ислоҳотлар қўмитаси аъзоси, Ўзбекистон «Адолат» социал-демократик партиясининг фракцияси.\nФейсбук – август ойида очилган шахсий профили орқали, ўзгалардан фарқли ўлароқ, қонунчиликка оид постлари билан ажралиб туради. Расмий саҳифаси мавжуд эмас.\n14. Каримов Тўлкинжон Пайзиевич, Мудофаа ва хавфсизлик масалалари қўмитаси аъзоси, Тадбиркорлар ва ишбилармонлар ҳаракати – Ўзбекистон Либерал-демократик партиясининг фракцияси.\nФейсбук – тармоқда ўз шахсий профилига эга нисбатан фаол депутатлардан дейиш мумкин, расмий саҳифаси йўқ.\n15. Пирматов Жамшид Азимович, Ахборот ва коммуникация технологиялари масалалари қўмитаси аъзоси, Ўзбекистон «Адолат» социал-демократик партиясининг фракцияси.\nФейсбук – ўз шахсий профилига эга ва анча фаол депутатлар қаторига киради. Лекин расмий саҳифасига эга эмас.\n16. Шарафутдинов Шухрат Хурсанович, Ахборот ва коммуникация технологиялари масалалари қўмитаси аъзоси, Тадбиркорлар ва ишбилармонлар ҳаракати – Ўзбекистон Либерал-демократик партиясининг фракцияси.\nФейсбук – ўз шахсий профили туфайли нисбатан фаол депутатлар сирасига киради. Лекин расмий саҳифага эга эмас.\nБу ҳали ҳаммаси эмас. Депутатлар мавзусига тез орада яна қайтамиз.\nдепутат ижтимоий тармоқ


Хожелиде жаңа орынға жол белги орнатылды » Informaсiyalɩq portal\nХожели районы аймағында көпшилик жағдайларда пуқаралар ҳәм автомобиль басқарыўшылары тәрепинен жол ҳәрекети қағыйдаларының тез-тезден бузылып турыў ҳалатлары гүзетилмекте.\nУнамсыз ҳәдийселер халқымыз тәрепинен район ҳәкимлигиниң “Хўжайли туман ҳокимига электрон мурожаат” топарында мүрәжатлардың артыўына себеп болды. Район ҳәкимлиги ҳәм ишки ислер бөлими тәрепинен комплексли мүражатлар үйренилип шығылғанда, Хожели районының айырым аймақларында жол ҳәрекети қәўипсизлигин тәмийинлеў ушын арнаўлы белгилер зәрүр екенлиги мәлим болды.\nХожели районы ҳәкими тәрепинен 2019-жылдың 5-октябрь күни «Хожели районы аймағында жол ҳәрекети қәўипсизлигин тәмийинлеў мақсетинде жол ҳәрекети белгисин орнатыў ҳаққында» 7046/10-санлы қарары қабыл етилди. Бул қарар тийкарында райондағы «Шағалкөпир» МПЖ ҳәм «Абат» МПЖ аймағындағы «Айбек» көше менен «Ғәрезсизлик» көшелериниң аралығына жол белги қойылды.\nДерек: Хожели районы ҳәкимлиги\n9-10-2019, 13:15 |


Саёҳат вақтида туғилган стартап ёхуд Netflix’нинг ҳайратга солувчи тарихи\nҲозирги кунда, шубҳасиз, миллионлаб инсонлар учун маза қилиб кино кўрадиган жой de-facto Netflix платформасидир. Биргина ушбу сервис бутун дунё интернет ўтказишининг 15 фоизини ташкил қилиши ҳам юқоридаги фактни тасдиқлайди.\nПочта орқали DVD етказиб бериш хизмати\nЎз фаолиятини оддийгина почта орқали DVD’ларни етказиб бериш билан бошлаган Netflix илк бор 1997 йил август ойида икки тадбиркор –Марк Рендолф ва Рид Ҳастингс томонидан ташкил этилган. Scots Valley (Калифорния)да иш бошлаган компания ҳозирга келиб дунёнинг етакчи интернет-кўнгилочар платформаларидан бирига айланган.\nКомпания дастлаб очилганда фақатгина фильмлар ижараси хизмати билан шуғулланар эди. Фойдаланувчилар Netflix веб-сайтида киноларга буюртма беришар ҳамда почта орқали DVD’ларни олишарди. Фильмларни томоша қилиб бўлгач, шунчаки уларни ўзлари келган конвертларда Netflix’га қайтаришарди. Ўша пайтларда ўзи яшайдиган яқин атрофда видеоларни ижарага берувчи дўкон бўлмагани учун бу хизмат ажойиб янгилик сифатида кўрилган.\nБугунга келиб Netflix кинофильмлар узатиш компанияси дунёнинг 200 га яқин мамлакатида 200 миллиондан ортиқ пуллик обуначиларга эга. У турли хил жанрлар ва тилларда кенг кўламли телесериаллар, ҳужжатли ва бадиий фильмларни тақдим этади.\nКомпаниянинг икки асосчиси\nРид Ҳастингс 1997 йилда Netflix’га асос солган бизнесменлардан бири ҳисобланади. У аввалроқ 1991 йилда дастурий таъминот ишлаб чиқувчилар учун асбоб-ускуналар тайёрловчи Pure Software компаниясига асос солган. Ушбу компания 1995 йилдаги IPO ва бир нечта харидлардан сўнг 1997 йилда Rational Software томонидан сотиб олинган.\nҲастингс 1983 йилда Боудуин коллежида бакалавр ва 1988 йилда Стенфорд университетида сунъий интеллект бўйича магистр даражасини олди. Ушбу давр оралиғида у Тинчлик Корпуси сафида Свазиленддаги ўрта мактаб математика ўқитувчиси сифатида ишлаган. Бундан ташқари, Калифорния штати таълим кенгашида ва бир нечта таълим ташкилотлари кенгашида фаолият олиб борган. Бугунги кунда таълимга фаол хайрия қилади.\nКомпаниянинг навбатдаги асосчиси Марк Рендолф Силикон водийсидаги фахрий тадбиркор, маслаҳатчи ва инвестор ҳисобланади. Netflix асосчиларидан бири ва бош директори сифатида у 150 миллион обуначига етган ҳамда жаҳон медиа тажрибасини тубдан ўзгартириб юборган хизмат пайдо бўлишида жонбозлик кўрсатган.\nРендолф университетни геология мутахассислиги бўйича тамомлаган ва Netflix’дан олдин турли хил почта ва мижозларга буюртма берувчи компанияларни ташкил этган ва бошқарган. Рендолф ўз фаолияти давомида камида олтита муваффақиятли стартапга асос солган. 1984 йилда асос солинган Masworld журнали шулар жумласидандир. Шунингдек, юзлаб бошланғич тадбиркорларга устозлик қилган.\nМижозлар эшигига қадар етказиб беришарди\nЮқорида айтиб ўтилганидек, Netflix 1997 йилда Калифорния штатининг Скотс водийсида ташкил этилган. У дастлаб ижара учун тўлов амалиётидан фойдаланган ҳолда, почта орқали DVD’ларни етказиб бериш хизматларини кўрсатган. Фойдаланувчилар Netflix веб-сайтида ўзлари хоҳлаган фильмни излаб танлашарди ва буюртма беришади. Netflix эса уни мижознинг эшигига қадар етказиб берарди. Ижарага олувчилар DVD’ларни кўриб бўлгач, уларни шунчаки қайтариб жўнатишарди. Ижара нархи тахминан 4 доллар, почта тўлови эса 2 доллар атрофида бўларди.\nКомпания хизматларига талаб кескин ошганидан сўнг Netflix обуначиларга асосланган моделга ўтди. Ушбу моделда фойдаланувчилар DVD дискларини хоҳлаганча ўзлари билан олиб қолишлари мумкин эди, аммо фақатгина эски фильмни қайтариб янгисини ижарага олишлари мумкин эди.\nНимага айнан Netflix?\nNetflix нега айнан шу ном билан аталиши ҳақида кўпчилик маълумотга эга бўлиши мумкин. Билмаганлар учун қўшимча эслатма: Netflix сўзи “Net” (интернет сўзининг қисқартмаси) ҳамда “Flix” (одатда flick, кино ва сериалларнинг умумий қисқартма номи) сўзларининг бирлашувидан ҳосил бўлган.\nҲаммуассисликда бошланган стартап\nNetflix ташкил этилган вақтда Рендолф Ҳастинг компаниясининг Pure Atria бўлимида маркетинг бўйича директор бўлиб ишлаётган эди. У, шунингдек, MicroWareHouse (компьютер почта-буюртма компанияси) ҳаммуассиси эди. Кўплаб маълумотларга кўра, жуфтлик Netflix ғоясини Санта-Круздаги уйлари ва Суннивейлдаги Pure Atria компанияси штаб-квартираси орасида саёҳат пайтида ўйлаб топишган.\nКомпания учун Ҳастингс бошланғич капитални таъминлайди ва ушбу стартапга 2,5 миллион доллар сармоя киритади. Ўша даврдаги Амазоннинг электрон тижорат моделидан илҳомланиб, жуфтлик шунга ўхшаш тарзда интернет орқали сотишда фойдаланиш мумкин бўлган турли хил портатив материалларни ўрганиб чиқишади.\nNetflix 1998 йил апрель ойида дунёдаги биринчи онлайн DVD ижара компанияларидан бири сифатида ишга туширилди. Ўша даврда унда бор-йўғи бир нечта ходим меҳнат қиларди.\nКомпания босиб ўтган йиллар ва йўллар:\n1997. Ҳаммаси шу вақтдан бошланди. Иккита тадбиркор ҳамкорликда онлайн кино ижараси билан шуғулланадиган компанияга асос солади.\n1998. Компания ўзининг Netflix.com сайтида илк DVD ижарасини йўлга қўяди.\n1999. Бир ойлик арзон нархларда чексиз DVD ижарасини таклиф қилган обуна хизматини синаб кўради.\n2000. Тармоқнинг барча аъзолари орасидаги баҳолаш орқали фильмларни тавсия қилиш тизимини ишга туширади.\n2002 йилда оммага тақдим этилган\nАҚШда аъзолари сони 600 000 ни ташкил этган Netflix 2002 йилда Nasdaq’да “NFLX” белгиси остида ўз IPO’сини амалга оширади. Компания акцияси дастлаб 15 АҚШ долларига баҳоланган. Ўша йилни компания 857 000 га яқин обуначи билан якунлайди.\n2003 йилда Netflix 1 миллиондан ортиқ аъзога эга бўлиб янги рекорд ўрнатди. Компания, шунингдек, АҚШ Патент ва савдо белгилари идорасидан ўз обунасини ижарага бериш хизмати учун патент олади. Айнан шу йилда компания ҳаммуассиси Марк Рандолф бошқарув кенгаши аъзолигидан кетади ва Netflix’ни тарк этади.\n1 миллион долларлик мукофот\nШундан сўнг Netflix обуначилари сони йилдан йилга ўсиб борди. 2004 йилда 2 миллион обуначига эришган тармоқдан 2005 йилда 4,2 млн инсон фойдалана бошлади. 2006 йилда компания рекорд даражадаги фойдаланувчи сони – 5 миллионга етди. Компания, шунингдек, фильмларни тавсия этишда белгиланган миқдорга эриша олган биринчи шахс ёки жамоага 1 миллион доллар ваъда қилиб, ўзининг “Netflix мукофоти”ни ишга туширади. Компания фильмларни бирдан беш юлдузгача баҳоловчи тизимдан фойдаланган ҳолда 100 миллионга яқин аноним фильмлар рейтингини чиқарди. Бу шу кунгача эълон қилинган бу каби маълумотларнинг энг катта тўплами эди.\nБепул кўрсатувлар ва филмьлар...\n2007 йилда компания Watch now деб аталган узатиш тизимини йўлга қўйди. Ушбу тизим Netflix обуначиларига телекўрсатувлар ва фильмларни шахсий компьютерларида кўриш имконини берарди. Дастлаб ушбу тизим фойдаланувчиларнинг обуна режасидан келиб чиққан ҳолда бепул узатиш соатлари ойига максимал 18 соат этиб белгиланган. 2007 йил охирига келиб Netflix 7,5 миллион обуначига эга бўлди, бу ўтган йилга нисбатан деярли 20 фоизга кўп эди.\nNetflix дунёни эгаллаб борарди\nШундай қилиб тармоқ ўз хизматларини бутун дунё бўйлаб тақдим қила бошлади. Обуначилар сони йил сайин ўсиб борар, кўрсатиладиган хизматлар тури ва сифати янгиланишдан тўхтамасди. Дастлаб Канада, сўнг Европа мамлакатлари, кейинчалик Осиё давлатлари ҳам “забт этила” бошланди. Playstation, Apple, Amazon қурилмалари билан алоқа боғлаш имкониятлари яратилди. Компания учун 2014 йил 7 та Creative Emmy Rewards мукофоти ва 50 миллион глобал обуначи билан якунланди. 2015 йилда Netflix Австралия, Янги Зеландия ва Японияда ишга туширилди, Италия, Испания ва Португалия бўйлаб кенгайишда давом этади. Биринчи Netflix оригинал бадиий фильми Beasts of No Nation ҳам шу йилда яратилди. Шунингдек, Мексиканинг Club de Cuervoc комедияси билан ўзининг инглиз тилида бўлмаган биринчи оригинал сериалини ҳам тақдим этди.\n2016 йилда ўз қамровини 190 та давлатга тарқатишга эришган компания ўз дастурларини 21 та тилда намойиш эта оларди. Айнан шу йили Netflix ТВ сериаллар ва шоуларни офлайн кўриш мақсадида “юклаб олиш” функциясини ишга туширди. Келгуси йилда 100 миллион обуначига эришган тармоқ ўз обрўсини La Casa de Papel (Испания), Suburra: Blood on Rome (Италия), ва Dark (Германия) фильмлари билан бойитди.\nКомпания бир-биридан ажойиб номинацияларда ғолиб бўлишдан тўхтамас, ҳатто Англия Премьер лигаси ўйинларини жонли трансляция қилиш ва “Узуклар ҳукмдори” сериалини эфирга узатиш ҳуқуқини сотиб олган Амазон ҳам Netflix’дан ортда эди.\n2021 йил октябрь ҳолатига кўра, Netflix бутун дунё бўйлаб 214 миллиондан ортиқ обуначига эга, жумладан АҚШ ва Канадада 74 миллион, Европа, Яқин Шарқ ва Африкада 70 миллион, Лотин Америкасида 39 миллион ва Осиё-Тинч океани минтақасида 30 миллион. Netflix учун обуна тарифлари нархи ойига 7,99 доллардан 11,99 долларгача етади. Nasdaq’да битта Netflix акциясининг нархи 602 долларни ташкил этиб, умумий бозор капитализацияси 266,7 миллиард доллардан ортиқроқ.\nFacebook, Google ва Netflix ўз ходимларига мажбурий эмлашни жорий қилмоқда\nNetflix афроамерикаликларга хизмат кўрсатадиган банкларга 100 млн доллар ўтказади\nWarner Netflix’нинг «қотилини» ишга туширади\nДунёдаги энг қиммат медиакомпания номи айтилди


16 май 2021, Тошкент вақти: 18:04\nНаманган, Фарғона, Андижон вилоятларининг пахтакор туманларидаги бюджетдан маош олиб ишлайдиган мактаб, касалхона ва бошқа корхоналар ишчилари пахтазорни кўсак қуртидан тозалашга сафарбар этилди. Озодлик манбаларига кўра, меҳнат таътилида бўлган ўқитувчилар ҳам чақириб олиниб, кўсак қурти теришга мажбурланяпти. Болаларига нафақа пули оладиган оналарга эса бу ёрдамдан маҳрум қилиниш билан таҳдид қилинмоқда.\nЎзбекистон Бош вазири Шавкат Мирзиёев селектор йиғилишида ғўзани кўсак қуртидан тозалаш учун барча бюджет ташкилотлари ходимларини далага ҳайдаш ҳақида топшириқ берган.\nВодийдаги Фарғона, Наманган ва Андижон вилоятидаги минглаб ўқитувчию шифокорлар, ҳамширалар ва ёш болали оналар дала ишларига мажбуран сафарбар этилмоқда.\nФарғона вилоятининг Қўштепа туманидан бўлган фермернинг айтишича, ҳақиқатан ҳам, кўсак қурти бутун пахтазорни қоплаб олган:\n“Агар ҳосилимизнинг 50 фоизи қолса ҳам жон дердик. Ўзимизнинг ипак қуртига ўхшаган, лекин ундан анча кичик, ранги яшилроқ бўлган қурт кўсак ва шонага тушган. Лекин, буни қўл билан териб тугатиб бўлмайди. Дорилар ҳам наф бермаяпти. Олимлар ҳали уни бутунлай йўқотадиган кучли дорилар ишлаб чиққани йўқ. Бизнинг Пахтакор ҚФЙга юборилган юзлаб ҳашарчилар асосан йўл четидаги пахтазорларга ташланган. Улар орасида ўқитувчилар, ҳамширалар, боғча опалар ҳам бор. Ўқитувчиларни меҳнат таътилидан чақириб олишибди”, деди фермер.\nАндижон вилоятининг Избоскан туманидан бўлган Озодлик манбаси, кўсак қурти теришга ёш болали оналар мажбурланаётгани ҳақида гапирди:\n“Кеча ёш боласи бор қўшнимнинг уйига маҳалла посбони келиб, далага кўсак қурти теришга чиқишини айтди. У аёлнинг эри Россияда, ўзи уч нафар ёш боласи билан қолган. “Ака, иложим йўқ, ёш болларим бор” деса, посбон “ундай бўлса болларингизнинг 16 ёшгача бўлган нафақасини кесамиз”, деб айтди. Аёл шўрлик, бугун болларини онасининг уйига ташлаб, далага чиқиб кетди”, дейди манба.\nНаманган вилояти Косонсой туманининг марказий касалхонасида ишлайдиган ҳамширалардан бири, кўсак қурти теришда уларга норма белгиланганини айтди:\n“Биз ҳам бир ҳафтадан буён оқ халатларимизни ечиб, агрономга айланганмиз. Ҳар бир касалхонадан, қишлоқ врачлик амбулаторияларидан балога қолган ҳамшираларни далага мажбуран ҳайдашган. Буниси ҳам майли, яна ҳар куни қанча қурт терганимизни ҳисоблаб олишади. Агар кам бўлса бошлиқлардан гап эшитамиз. Ҳамкасбларимиз, шу қуртларга укол қилиб чиқсак бўлмасмикин, деб ҳазиллашишади”, деди ҳамшира.\nБош вазир ўтказган селектор йиғилишини эшитган фарғоналик фермерлардан бирининг айтишича, Шавкат Мирзиёев кучли дорилардан фойдаланиш ҳақида кўрсатма берган:\n“Бош вазир кучли химикатлардан фойдаланинглар, деб буйруқ берди. Лекин кучли химикат қаерда ҳозир? Кўсак қуртига қарши ишлатиладиган дорининг тури кўп, лекин бирортаси таъсир қилмайди. Ҳокимликлар қошидаги ўсимликларни ҳимоя қилиш бўлимларининг иши ўлиб бўлган. Биолабораторияларнинг фақат номи қолган, холос. Кучли агрономлар бошқа ишларга ўтиб кетган. Бош вазир у ёқдан бақиради, бу ёқдан ҳокимлар тайёр малайларга – ўқитувчию шифокорларга ёпишади. Пахта чопиқ деса ҳам шулар, қурт теришга ҳам шулар, пахта теришга ҳам шулар”, деди фермерлардан бири.\nЎзбекистонда ўқитувчию шифокорларнинг ўз касбларига тааллуқли бўлмаган бошқа ишларга мажбурий жалб қилиниши ҳолатлари жуда кўп учрайди.\nБюджет ташкилотлари ишчиларининг дала ишларига мажбуран сафарбар этилишини халқаро ташкилотлар мунтазам танқид қилиб келади.